cyanic-selkie/wikianc huggingface dataset:
ರಕ್ತ ವಗ೯ಗಳು
ರಕ್ತ ದ ಗುಂಪು ಅಥವಾ ರಕ್ತದ ಮಾದರಿ ಕೆಂಪು ರಕ್ತ ಕಣಗಳ  ಆದಾರ ದ ಮೇಲೆ  ಅಥವಾ ಆನುವಂಶಿಕವಾಗಿ ಪ್ರತಿಜನಕಗಳ ವಸ್ತುಗಳ ಅನುಪಸ್ಥಿತಿ ಆಧಾರದಲ್ಲಿ ರಕ್ತದ ವರ್ಗೀಕರಣ ಮಾಡುವರು. ಪ್ರೋಟೀನ್ಗಳು, ಕಾರ್ಬೋಹೈಡ್ರೇಟ್ಗಳ ಗ್ಲೈಕೊಪ್ರೊಟೀನ್ಗಳನ್ನು ಅಥವಾ ಗ್ಲೈಕೊಲಿಪಿಡ್ಸ್, ವ್ಯವಸ್ಥೆ ಅವಲಂಬಿಸಿ ಪ್ರತಿಜನಕಗಳ ರಕ್ತ ಗುಂಪುಗಳನ್ನು ವರ್ಗೀಕರಣ ಮಾಡುವರು.ಈ ಕೆಂಪು ರಕ್ತಕಣ ಮೇಲ್ಮೈ ಪ್ರತಿಜನಕಗಳ ಹಲವಾರು ಒಂದು ಜೀವವಿಜ್ಞಾನ (ಅಥವಾ ಪರ್ಯಾಯವಾಗಿ ಒಂದು ಜೀನ್ನ ಆವೃತ್ತಿ) ಒಟ್ಟಾಗಿ ಮತ್ತು ರಕ್ತದ ಗುಂಪಿನ ವ್ಯವಸ್ಥೆ ಹುಟ್ಟಿಕೊಂಡಿದೆ.ರಕ್ತ ವನ್ನು ಇವ್ಗಳ ಆದಾರದ ಮೇಲೆ ಎ, ಬಿ, ಎಬಿ ಮತ್ತು ಒ ಎಂದು ವರ್ಗೀಕರಣ ಮಾಡಿದ್ದಾರೆ. ಎಲುಬಿನ ಮಜ್ಜೆಯ ಲ್ಲಿ ರಕ್ತದ ಉತ್ಪಾದನೆಯಾಗುತ್ತದೆ. ಸಾರ್ವತ್ರಿಕ ದಾನಿಗಳು ಮತ್ತು ಸಾರ್ವತ್ರಿಕ ಪಡೆಯುವವರು ಒ ರಕ್ತದ ಗುಂಪು : ಒ ರಕ್ತದ ಗುಂಪನ್ನು ಹೊಂದಿದವರು ತಮ್ಮ ರಕ್ತ ವನ್ನು ಯಾರಿಗೆ ಬೇಕಾದರು ದಾನ ಮಾಡಬಹುದು, ಆದ್ದರಿಂದ ಇವರನ್ನು ಸಾರ್ವತ್ರಿಕ ದಾನಿಗಳು ಎಂದು ಕರೆಯುತ್ತಾರೆ. ಈ ಗುಂಪನ್ನು ಹೊಂದಿದವರು ಕೇವಲ  ಒ ರಕ್ತದ ಗುಂಪನ್ನು ಹೊಂದಿದವರಿಂದ ಮಾತ್ರ ರಕ್ತವನ್ನು ಪಡೆಯಬಹುದು. ಎಬಿ ರಕ್ತದ ಗುಂಪು : ಎಬಿ ರಕ್ತದ ಗುಂಪನ್ನು ಹೊಂದಿದವರು ರಕ್ತ ವನ್ನು ಯಾರಿಂದ ಬೇಕಾದರು ದಾನ ಪಡೆಯಬಹುದು.ಆದ್ದರಿಂದ ಇವರನ್ನು ಸಾರ್ವತ್ರಿಕ ಪಡೆಯುವವರು ಎಂದು ಕರೆಯುತ್ತಾರೆ.ಈ ಗುಂಪನ್ನು ಹೊಂದಿದವರು ಕೇವಲ  ಎಬಿ ರಕ್ತದ ಗುಂಪನ್ನು ಹೊಂದಿದವರಿಗೆ ಮಾತ್ರ ರಕ್ತವನ್ನು ದಾನ ಮಾಡಬಹುದು.ಇತರರಿಗೆ ದಾನ ಮಾಡಲಾಗುವುದಿಲ್ಲ. ಎ ರಕ್ತದ ಗುಂಪು : ಎ ರಕ್ತದ ಗುಂಪನ್ನು ಹೊಂದಿದವರು ತಮ್ಮ ರಕ್ತ ವನ್ನು ಎ ರಕ್ತದ ಗುಂಪು ಹಾಗೂ ಎಬಿ ರಕ್ತದ ಗುಂಪಿಗೆ ರಕ್ತವನ್ನು ದಾನ ಮಾಡಬಹುದು. ಒ ರಕ್ತದ ಗುಂಪು ಹಾಗೂ ಬಿ ರಕ್ತದ ಗುಂಪಿಗೆ ರಕ್ತವನ್ನು ದಾನ ಮಾಡಬಹುದು.ಇತರರಿಗೆ ದಾನ ಮಾಡಲಾಗುವುದಿಲ್ಲ. ಬಿ ರಕ್ತದ ಗುಂಪು : ಬಿ ರಕ್ತದ ಗುಂಪನ್ನು ಹೊಂದಿದವರು ತಮ್ಮ ರಕ್ತ ವನ್ನು ಬಿ ರಕ್ತದ ಗುಂಪು ಹಾಗೂ ಎಬಿ ರಕ್ತದ ಗುಂಪಿಗೆ ರಕ್ತವನ್ನು ದಾನ ಮಾಡಬಹುದು.ಒ ರಕ್ತದ ಗುಂಪು ಹಾಗೂ ಎ ರಕ್ತದ ಗುಂಪಿಗೆ ರಕ್ತವನ್ನು ದಾನ ಮಾಡಬಹುದು.ಇತರರಿಗೆ ದಾನ ಮಾಡಲಾಗುವುದಿಲ್ಲ.
ವರ್ಗ:ರಕ್ತ
ಆಲ್ಫ್ರೆಡ್ ಚಾರಲ್ಸ್‌ ಕಿನ್ಸೆ
ಆಲ್ಫ್ರೆಡ್ ಚಾರಲ್ಸ್‌ ಕಿನ್ಸೆ(ಜೂನ್ 23, 1894 – ಆಗಸ್ಟ್ 25, 1956) ಅಮೆರಿಕದ ಜೀವಶಾಸ್ತ್ರಜ್ಞ,ಪ್ರಾಣಿಶಾಸ್ತ್ರ ಮತ್ತು ಕೀಟಶಾಸ್ತ್ರದ ಪ್ರಾಧ್ಯಾಪಕ ಮತ್ತು ಇಂಡಿಯಾನ ವಿಶ್ವವಿದ್ಯಾಲಯದಲ್ಲಿ ಲೈಂಗಿಕಶಾಸ್ತ್ರದ ಅಧ್ಯಯನ ಪೀಠವನ್ನು ಸ್ಥಾಪನೆಮಾಡಿದ ಲೈಂಗಿಕ ವಿಜ್ಞಾನಿ.
ಬಾಲ್ಯ ಮತ್ತು ಜೀವನ
ಅಮೆರಿಕದ ನ್ಯೂಜರ್ಸಿಯಲ್ಲಿ ಹುಟ್ಟಿದ. ಬ್ರನ್ಸ್‍ವಿಕ್, ಹಾರ್ವರ್ಡ್‍ಗಳಲ್ಲಿ ಕಲಿಕೆ ಮುಂದುವರಿಸಿ ಕೊನೆಗೆ 1920 ರಿಂದ 27 ವರ್ಷಗಳ ಕಾಲ ಪ್ರಾಣಿಶಾಸ್ತ್ರ ಪ್ರಾಧ್ಯಾಪಕನಾಗಿದ್ದು, ಆಮೇಲೆ ಕೊನೆಯ ತನಕ ಇಂಡಿಯಾನಾ ವಿಶ್ವವಿದ್ಯಾಲಯದ ಲೈಂಗಿಕ ಸಂಶೋಧನ ಸಂಸ್ಥೆಯ ನಿರ್ದೇಶಕನಾಗಿದ್ದ.
ಅಧ್ಯಯನ
ಲೈಂಗಿಕ ಜೀವನದ ಪದ್ಧತಿ, ರೂಢಿ, ಸಂಪ್ರದಾಯ, ಒಳಗುಟ್ಟುಗಳನ್ನು ಹೊರಗೆಡಹುವುದರಲ್ಲಿ ಇವನಿಗಿದ್ದ ಕಟ್ಟಾಸಕ್ತಿಯಿಂದ ಆ ಸಂಸ್ಥೆ ಹುಟ್ಟಿತು. ಇವನೂ ಇವನ ಸಹೋದ್ಯೋಗಿಗಳು ಸೇರಿ ನಡೆಸಿದ ಶೋಧನೆಗಳ ಫಲವಾಗಿ ಪ್ರಪಂಚದಲ್ಲಿ ಎಲ್ಲೆಲ್ಲೂ ಗಂಡಸರಲ್ಲಿನ ಲೈಂಗಿಕ ವರ್ತನೆ (1948), ಹೆಂಗಸರಲ್ಲಿನ ಲೈಂಗಿಕ ವರ್ತನೆ(1953) ಎಂಬ ಹೆಸರಾದ ಎರಡು ಪುಸ್ತಕಗಳು ಹೊರಬಂದವು. 18,500 ಜನರನ್ನು ಕಂಡು ಗೋಪ್ಯವಾಗಿ ಸಂಗ್ರಹಿಸಿದ ವಿವರಗಳು ಈ ಪುಸ್ತಕಗಳಲ್ಲಿವೆ. ಗಂಡು ಹೆಣ್ಣುಗಳ ಲೈಂಗಿಕ ವರ್ತನೆಗಳಲ್ಲಿ ಎಷ್ಟೊಂದು ಅಭಾಸ, ಏರುಪೇರು, ವಿಚಿತ್ರಗಳಿವೆ ಎನ್ನುವುದನ್ನು ಈತ ವರದಿಮಾಡಿದ್ದಾನೆ. ಇವನ ಇವೆರಡು ವರದಿಗಳ ಆಧಾರದ ಮೇಲೆ ನೂರಾರು ಪುಸ್ತಕಗಳು ಪ್ರಕಟವಾಗಿವೆ. ಇವುಗಳಲ್ಲಿನ ತರ್ಕ, ವಾದ, ರೀತಿ ನೀತಿಗಳನ್ನು ಕಟುವಾಗಿ ಟೀಕಿಸಿದವರೂ ಇದ್ದಾರೆ.
ಕಿಶೋರಿ ಲಾಲ್
ಕಿಶೋರಿ ಲಾಲ್ ರವರು (೧೯೧೨ - ೧೧ ಜುಲೈ ೧೯೯೦) ನಮ್ಮ ಭವ್ಯ ಭಾರತ ದೇಶದ ಸ್ವಾತಂತ್ರ ಹೋರಾಟಗಾರರು. ಇವರು ನಮ್ಮ ಪಂಜಾಬ್ ರಾಜ್ಯದವರು. ಇವರು ಭಗತ್ ಸಿಂಗ್ ಮತ್ತು ಹಿಂದುಸ್ತಾನ್ ಸೋಶಿಯಲಿಸ್ಟಿಕ್ ಅಸೋಸಿಯೇಶನ್ (ಎಚ್.ಎಸ್.ಆರ್.ಎ.) ಗಳ ಜೊತೆ ಸೇರಿ ಮಹತ್ತರವಾದ ಕಾರ್ಯಗಳನ್ನು ಮಾಡಿದಾರೆ..
ರಾಜಕೀಯ ಜೀವನ
ಇವರ ತಂದೆ ಮತ್ತು ತಮ್ಮ ಮೂವರು ಹಿರಿಯ ಸಹೋದರರಲ್ಲಿ ಭಾರತೀಯ ರಾಷ್ಟ್ರೀಯತೆ ಉತ್ಸಾಹ ತುಂಬಿ ತುಳುಕುತ್ತಿರುತ್ತದೆ. ಕಿಶೋರಿ ಲಾಲ್ ರವರು ೧೯೨೮ ರ ಆರಂಭದಲ್ಲಿ ನೌಜವಾನ್ ಭಾರತ ಸಭಾ ಎಂಬ ಸಂಸ್ಥೆಗೆ ಸೇರುತ್ತಾರೆ. ಆಗ ಇವರಿಗೆ ಈ ಸಂಸ್ಥೆಯ ಸ್ಥಾಪಕರಾದ ಭಗತ್ ಸಿಂಗ್ ರವರ ನೇರ ಮತ್ತು ನಿಕಟ ಸಂಪರ್ಕ ದೊರಕುತ್ತದೆ. ಈ ಸಂಸ್ಥೆಯ ಪ್ರಮುಖವಾದ ಉದ್ದೇಶವೇನೆಂದರೆ, ಯುವಕರ ಮನಸ್ಸಿನಲ್ಲಿ ಕ್ರಾಂತಿಕಾರಿ ವಿಚಾರಗಳನ್ನು ತುಂಬುವುದು. ಹಾಗೆಯೇ ಅವರನ್ನು ಭಾರತೀಯ ಸ್ವಾತಂತ್ರ ಹೋರಾಟಕ್ಕೆ ಅಣಿಗೊಳಿಸುವುದಾಗಿರುತ್ತದೆ.
೧೫ನೇ ಎಪ್ರೀಲ್ ೧೯೨೯ ರಂದು ಲಾಹೋರ್‌ನ ೬೯ನೇಯ ಕಾಶ್ಮೀರಿ ಕಟ್ಟಡದಲ್ಲಿರುವ ಎಚ್‌ಎಸ್‌ಆರ್‌ಎ ಬಾಂಬ್ ತಯಾರಿಕಾ ಘಟಕದೊಳಗೆ ಇವರು ಭಾಗಿಯಾದ ಸಂದರ್ಭದಲ್ಲಿ ಇವರನ್ನು, ಸುಖದೇವ್ ಥಾಪರ್ ರವರ ಜೊತೆಯಲ್ಲಿ ಬಂಧಿಸಲಾಗುತ್ತದೆ. ಆಗ ಕಿಶೋರಿ ಲಾಲ್ ರವರು ವಿಚಾರಣಾಧೀನ ಕೈದಿಯಾಗಿದ್ದು ಕಾರಗೃಹಲ್ಲಿದ್ದಾಗ, ಎಚ್.ಎಸ್.ಆರ್.ಎ. ನ ಸದಸ್ಯರ ಜೊತೆ ಐತಿಹಾಸಿಕ ಉಪವಾಸ ಸತ್ಯಾಗ್ರಹದಲ್ಲಿಯೂ ಭಾಗವಹಿಸುತ್ತಾರೆ. ೧೯೨೯ ರ ಲಾಹೋರ್ ಪ್ರಕರಣದ ವಿಚಾರಣೆಯ ಅಂತಿಮ ತೀರ್ಪಿನಲ್ಲಿ ನ್ಯಾಯಾಧೀಶರು ಭಗತ್ ಸಿಂಗ್, ರಾಜಗುರು ಮತ್ತು ಸುಖದೇವ್ ರವರಿಗೆ ಗಲ್ಲು ಶಿಕ್ಷೆಯನ್ನು ಘೋಷಿಸುತ್ತಾರೆ. ಹಾಗೆ ಕಿಶೋರಿ ಲಾಲ್‌ರವರಿಗೆ ಜೀವಾವಧಿ ಶಿಕ್ಷೆಯನ್ನು ವಿಧಿಸುತ್ತಾರ. ಇವರು ೧೮ ವರ್ಷಗಳ ಕಾಲ ಲಾಹೋರ್, ಮುಲ್ತಾನ್ ಮತ್ತು ಮಾಂಟ್‌ಗೊಮೆರಿ ಕಾರಗೃಹಗಳಲ್ಲಿ ಶಿಕ್ಷೆಯನ್ನು ಅನುಭವಿಸುತ್ತಾರೆ. ನಂತರ ಇವರ ವಿದ್ರೋಹಿ ಸ್ವಭಾವದಿಂದ ಇವರು ಪುನಃ ೫ ವರ್ಷಗಳ ಕಾಲ ಏಕಾಂಗಿ ಕಾರಗೃಹವಾಸದ ಶಿಕ್ಷೆಯನ್ನು  ಅನುಭವಿಸಬೇಕಾಗಿ ಬರುತ್ತದೆ.
ಇವರು ಕಾರಾಗೃಹದಲ್ಲಿದ್ದಾಗ ಇವರ ಸಂಪರ್ಕಕ್ಕೆ ಹಲವಾರು ಜನ ಕಮ್ಯೂನಿಸ್ಟ್  ಖೈದಿಗಳು ಸಿಗುತ್ತಾರೆ. ಹಾಗೆಯೆ ಇವರು ಮಾರ್ಕಿಸ್ಟ್ ನ ಸಾಹಿತ್ಯವನ್ನು ಓದಲು ಪ್ರಾರಂಭ ಮಾಡುತ್ತಾರೆ. ಇದರ ಪ್ರಭಾವದಿಂದ, ಇವರ ಹೊರಜಗತ್ತಿನ ನೋಟದಲ್ಲಿ ಬದಲಾವಣೆ ಆರಂಭವಾಗುತ್ತದೆ. ಇವರು ೧೯೩೬ ರಲ್ಲಿ ಪಕ್ಷದ ಸದಸ್ಯತ್ವ ಪಡೆಯಲು ಜೈಲಿನಿಂದಲೇ ಅರ್ಜಿ ಸಲ್ಲಿಸುತ್ತಾರೆ. ಇವರು ೧೯೪೨ ರಲ್ಲಿ ಕಮ್ಯೂನಿಸ್ಟ್ ಪಕ್ಷದ ಸದಸ್ಯರಾಗಿ ನೊಂದಾಯಿಸಿಕೊಳ್ಳುತ್ತಾರೆ.
ಇವರು ೧೯೪೬ರಲ್ಲಿ ಕಾರಗೃಹದಿಂದ ಬಿಡುಗಡೆಯಾದ ನಂತರ ತಮಗೆ ಕಾರ್ಮಿಕ ಸಂಘ ಒಕ್ಕೂಟದಲ್ಲಿ ಕಾರ್ಯಭಾರ ನಿಭಾಯಿಸುವ ಹೊಣೆಯನ್ನು ನೀಡಿರೆಂದು ಪಕ್ಷಕ್ಕೆ ಕೇಳುತ್ತಾರೆ. ನಂತರ ಇವರು ಬಹು ನಿಷ್ಟೆ ವಿಶಿಷ್ಟತೆಯ ಉತ್ಸಾಹದಿಂದ ತಮ್ಮ ಈ ಕಾರ್ಯವನ್ನು ನಿಭಾಯಿಸುತ್ತಾರೆ. ೧೯೪೮ರಲ್ಲಿ ಇವರು ಅಖಿಲ ಭಾರತ ಕಾರ್ಮಿಕ ಒಕ್ಕೂಟ ಕಾಂಗ್ರೆಸ್ (ಎಐಟಿಯುಸಿ)ನ ಪಂಜಾಬ್ ಘಟಕದ ಅಧ್ಯಕ್ಷರಾಗಿ ಚುನಾಯಿತರಾಗುತ್ತಾರೆ.
೧೯೪೮ರ ಜನವರಿ ತಿಂಗಳಿನಲ್ಲಿ, ಕಿಶೋರಿಲಾಲ್ ರವರು ಸೇರಿದಂತೆ ಸುಮಾರು ೧೫೦೦ ಜನ ಸದಸ್ಯರು ಪಂಜಾಬ್ ಘಟಕದ ಭಾರತೀಯ ಕಮ್ಯೂನಿಸ್ಟ್ ಪಕ್ಷದಿಂದ ಬೇರ್ಪಟ್ಟು, ಲಾಲ್ ಕಮ್ಯೂನಿಸ್ಟ್ ಪಾರ್ಟಿ ಹಿಂದ್ ಯೂನಿಯನ್ ನನ್ನು ಸ್ಥಾಪಿಸಿಕೊಳ್ಳುತ್ತಾರೆ. ಇವರ ಪಕ್ಷವು ಪಂಜಾಬಿನ ಪೆಪ್ಸು ಪ್ರಾಂತದಲ್ಲಿ ಆಕ್ರಮಣಕಾರಿ ಕೃಷಿಕ ಹೋರಾಟಗಳನ್ನು ಹತ್ತಿಕ್ಕುತ್ತದೆ. ಸರಿ ಸುಮಾರು ೪ ವರ್ಷಗಳ ನಂತರ,  ಇವರ ಲಾಲ್ ಕಮ್ಯೂನಿಸ್ಟ್ ಪಕ್ಷವು ೧೯೫೨ ರ ಜುಲೈ ತಿಂಗಳಿನಲ್ಲಿ ತನ್ನ ಮಾತೃ ಪಕ್ಷಕ್ಕೆ ಪುನರ್ಮಿಲನವಾಗುತ್ತದೆ.
೧೯೫೨ರ ಪ್ರಾರಂಭದಲ್ಲಿ ಕಿಶೋರಿ ಲಾಲ್ ರವರು ಪೋರ್ಚುಗೀಸರ ಹಿಡಿತದಲ್ಲಿದ್ದ ಗೋವಾದ ವಿಮೋಚನೆ ಚಳುವಳಿಯಲ್ಲಿ ಭಾಗವಹಿಸುತ್ತಾರೆ. ಇವರು ಹಲವು ವರ್ಷ ಭಾರತೀಯ ಕಮ್ಯೂನಿಸ್ಟ್ ಪಕ್ಷ (ಮಾರ್ಕಿಸ್ಟ್)ದಲ್ಲಿ ಪಂಜಾಬ್ ರಾಜ್ಯ ಮಟ್ಟದ ಸಮಿತಿಯ ಸದಸ್ಯರಾಗಿರುತ್ತಾರೆ. ಇವರು ನಂತರದ ವರ್ಷಗಳಲ್ಲಿ ಜಲಂದರ್ ನ ಪಂಜಾಬ್ ಬುಕ್ ಸೆಂಟರಿನ ಉಸ್ತುವಾರಿಯಾಗಿ ಸೇವೆ ಸಲ್ಲಿಸುತ್ತಾರೆ. ಇವರು ಜಲಂಧರ್ ನಲ್ಲಿರುವ ದೇಶ್ ಭಗತ್ ಯಾದ್ಗಾರ್ ಸಮಿತಿಯಲ್ಲೂ ಸಕ್ರಿಯರಾಗಿರುತ್ತಾರೆ.
ನಿಧನ
ಇವರು ೧೧ನೇ ಜುಲೈ ೧೯೯೦ ರಂದು ರಸ್ತೆ ಅಪಘಾತವೊಂದರಲ್ಲಿ ಜಲಂಧರ್ ನ ಆಸ್ಪತ್ರೆಯಲ್ಲಿ ನಿಧನರಾಗುತ್ತಾರೆ.
ಆಟೋ ರಾಜ (೨೦೧೩ರ ಚಲನಚಿತ್ರ)
ಆಟೋ ರಾಜ 2013 ರ  ಕನ್ನಡ ಭಾಷೆಯ ರೋಮ್ಯಾಂಟಿಕ್ ನಾಟಕ ಚಿತ್ರವಾಗಿದ್ದು, ಉದಯ್ ಪ್ರಕಾಶ್ ಬರೆದು ನಿರ್ದೇಶಿಸಿದ್ದಾರೆ, ಇದರಲ್ಲಿ ಗಣೇಶ್, ಭಾಮಾ ಮತ್ತು ದೀಪಿಕಾ ಕಾಮಯ್ಯ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಶೀರ್ಷಿಕೆಯು 1980 ಬಿಡುಗಡೆಯಾದ ಅದೇ ಶೀರ್ಷಿಕೆಯ ಹೆಸರಿನ ಜನಪ್ರಿಯ ಕನ್ನಡ ಚಲನಚಿತ್ರದಿಂದ ಪ್ರೇರಿತವಾಗಿದೆ.
ಚಿತ್ರವನ್ನು ವಿ ಸ್ಯಾನ್ ವಿಷನ್ಸ್‌ನ ವಿಶ್ವ ಮತ್ತು ಗಿರೀಶ್ ಜಂಟಿಯಾಗಿ ನಿರ್ಮಿಸಿದ್ದಾರೆ ಮತ್ತು ಅರ್ಜುನ್ ಜನ್ಯ ಸಂಗೀತ ಸಂಯೋಜಿಸಿದ್ದಾರೆ.
ನಿರ್ಮಾಣ
ಈ ಹಿಂದೆ ಕಾಮಿಕ್-ಕೇಪರ್, ಕಳ್ಳ ಮಲ್ಲ ಸುಳ್ಳವನ್ನು ನಿರ್ದೇಶಿಸಿದ್ದ ನಿರ್ದೇಶಕ ಉದಯ್ ಪ್ರಕಾಶ್ ಅವರು 1980 ರಲ್ಲಿ ಬ್ಲಾಕ್ಬಸ್ಟರ್ ಹಿಟ್ ಆಟೋ ರಾಜದಲ್ಲಿ ಕಾಣಿಸಿಕೊಂಡ ನಟ ಶಂಕರ್ ನಾಗ್ ಅವರಿಗೆ ಗೌರವ ಸಲ್ಲಿಸಲು ಒಂದು ಆಲೋಚನೆಯನ್ನು ಮಾಡಿದರು. ಅದೇ ಶೀರ್ಷಿಕೆಯ ಹೆಸರಿನೊಂದಿಗೆ, ಅವರು ಈ ದಶಕಕ್ಕೆ ಸೂಕ್ತವಾದ ಸ್ಕ್ರಿಪ್ಟ್ ಅನ್ನು ಬದಲಾಯಿಸಿದರು. ಸ್ಕ್ರಿಪ್ಟ್ ಅನ್ನು 2010 ರಲ್ಲಿ ಬರೆಯಲಾಯಿತು ಮತ್ತು ಅವರು ನಾಗ್ ಪಾತ್ರವನ್ನು ಪುನರಾವರ್ತಿಸಲು ಸೂಕ್ತವಾದ ನಾಯಕ ನಟರ ಹುಡುಕಾಟದಲ್ಲಿದ್ದರು. ಮತದಾನದ ವ್ಯವಸ್ಥೆಯ ಮೂಲಕ ಬ್ಯಾಚುಲರ್ ಹೀರೋ ಅನ್ನು ಹುಡುಕಲು ಅವರು ಸುಮಾರು ಒಂದೂವರೆ ವರ್ಷಗಳನ್ನು ತೆಗೆದುಕೊಂಡರು
ಆನ್‌ಲೈನ್ ಪೋಲ್ ರಚಿಸುವ ಮೂಲಕ ಉದಯ್ ಪ್ರಕಾಶ್ ತನ್ನ ನಾಯಕ ನಟನನ್ನು ಹುಡುಕುವ ವಿಶಿಷ್ಟ ಉಪಾಯವನ್ನು ಮಾಡಿದರು. ಇದು ನಟ ಅಜಯ್ ರಾವ್ ಅವಿರೋಧವಾಗಿ ಆಯ್ಕೆಯಾಗಲು ಕಾರಣವಾಯಿತು ಮತ್ತು ಅದಕ್ಕಾಗಿ ಅವರು ಸಹಿ ಹಾಕಿದರು. ಆದಾಗ್ಯೂ, ಪ್ರಾಜೆಕ್ಟ್ ಟೇಕ್ ಆಫ್ ಆಗಲು ಹೆಚ್ಚು ವಿಳಂಬವಾಯಿತು ಮತ್ತು ದಿನಾಂಕದ ಸಮಸ್ಯೆಗಳಿಂದ ನಟ ಪಾತ್ರವನ್ನು ನಿರಾಕರಿಸಿದರು. ಈ ಪಾತ್ರವನ್ನು ಒಪ್ಪಿಕೊಳ್ಳಲು ಯಾರೂ ಸಿದ್ಧರಿಲ್ಲದ ಕಾರಣ ಪ್ರಕಾಶ್ ಅನೇಕ ಕಿರಿಯ ನಾಯಕರನ್ನು ಹುಡುಕಲು ಹೋದ ಕಾರಣ ಇದು ಮತ್ತಷ್ಟು ವಿಳಂಬಕ್ಕೆ ಕಾರಣವಾಯಿತು. ನಂತರ, ನಟ ಗಣೇಶ್ ಅವರನ್ನು ಸಂಪರ್ಕಿಸಲಾಯಿತು ಮತ್ತು ಪಾತ್ರಕ್ಕೆ ಸಹಿ ಮಾಡಲು ಅವರನ್ನು ಮನವೊಲಿಸಲು ಕನಿಷ್ಠ 20 ದಿನಗಳನ್ನು ತೆಗೆದುಕೊಂಡಿತು. ಮಲಯಾಳಂ ನಟಿ ಭಾಮಾ ಶೀಘ್ರದಲ್ಲೇ ನಾಯಕಿಗಾಗಿ ಸಹಿ ಹಾಕಿದರು. ಇನ್ನೊಬ್ಬ ನಾಯಕಿಗಾಗಿ, ನಿರ್ದೇಶಕರು ಉದಯೋನ್ಮುಖ ನಟಿ ಚೈತ್ರಾ ಚಂದ್ರನಾಥ್ ಅವರನ್ನು ಸಂಪರ್ಕಿಸಿದರು, ಅವರು ದಿನಾಂಕಗಳ ಘರ್ಷಣೆಯ ಕಾರಣದಿಂದ ಹೊರನಡೆದರು ಮತ್ತು ಇನ್ನೊಂದು ನಿರ್ಮಾಣಕ್ಕೆ ಸಹಿ ಹಾಕಿದರು. ಮತ್ತೊಬ್ಬ ಯುವ ನಟಿ, ದೀಪಿಕಾ ಕಾಮಯ್ಯ ಅವರು ಚೈತ್ರಾ ಅವರ ಸ್ಥಾನವನ್ನು ಬದಲಾಯಿಸಿದರು ಮತ್ತು ಎರಡನೇ ಪ್ರಮುಖ ಪಾತ್ರಕ್ಕಾಗಿ ಅವರ ದಿನಾಂಕಗಳನ್ನು ಖಚಿತಪಡಿಸಿದರು. ಅಲ್ಲಿಯವರೆಗೆ ಕೇವಲ ಸಾಂಸಾರಿಕ ಪಾತ್ರಗಳನ್ನು ಮಾಡುತ್ತಿದ್ದ ನಾಯಕಿ ಭಾಮಾ ಚಿತ್ರಕ್ಕೆ ಐಟಂ ಡ್ಯಾನ್ಸ್ ಮಾಡಲು ಒಪ್ಪಿಕೊಂಡಾಗ ಚಿತ್ರವು ಸುದ್ದಿ ಮಾಡಿತು.
ಚಿತ್ರೀಕರಣ
ಸುಮಾರು 2 ವರ್ಷಗಳ ಪೂರ್ವ-ನಿರ್ಮಾಣ ಮತ್ತು ಎರಕಹೊಯ್ದ ವಿಳಂಬದ ನಂತರ, ಚಲನಚಿತ್ರವನ್ನು ಅಧಿಕೃತವಾಗಿ 22 ಆಗಸ್ಟ್ 2012 ರಂದು ಬೆಂಗಳೂರಿನ ಮಲ್ಲೇಶ್ವರಂನಲ್ಲಿರುವ ಮಿಲ್ಕ್ ಕಾಲೋನಿ ಆಟದ ಮೈದಾನದಲ್ಲಿ ಪ್ರಾರಂಭಿಸಲಾಯಿತು. ಬಿಡುಗಡೆ ಸಮಾರಂಭದಲ್ಲಿ ನಟ ಸುದೀಪ್ ದೀಪ ಬೆಳಗಿಸಿ, ಆಟೋ ರಿಕ್ಷಾದ ಮುಂದೆ ಗಣೇಶ್ ದೃಶ್ಯದ ಚಿತ್ರೀಕರಣದೊಂದಿಗೆ  ಚಿತ್ರೀಕರಣವನ್ನು ಆರಂಭ ಮಾಡಿಸಿದರು. ಬೆಂಗಳೂರಿನ ಸ್ಥಳದಲ್ಲಿ 50 ದಿನಗಳ ಕಾಲ ಚಿತ್ರೀಕರಣ ನಡೆಸಲಾಗಿದೆ.
ಬಾಕ್ಸ್ ಆಫೀಸ್
ಚಿತ್ರವು 50 ದಿನಗಳನ್ನು ಪೂರೈಸಿತು ಮತ್ತು "ಹಿಟ್" ಎಂದು ಘೋಷಿಸಲಾಯಿತು.
ಬಿಡುಗಡೆ
ಚಲನಚಿತ್ರವು ಡಿವಿಡಿಯಲ್ಲಿ 5.1 ಚಾನೆಲ್ ಸರೌಂಡ್ ಸೌಂಡ್ ಮತ್ತು ಇಂಗ್ಲಿಷ್ ಉಪಶೀರ್ಷಿಕೆಗಳು ಮತ್ತು ವಿಸಿಡಿಯೊಂದಿಗೆ ಬಿಡುಗಡೆಯಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಬಹುಕೃತ ವೇಷಂ (ಚಲನಚಿತ್ರ)
ಬಹುಕೃತ ವೇಷಂ - ಇದು ಇದು  ೧೮- ಫೆಬ್ರುವರಿ -೨೦೨೨ ರಂದು ಬಿಡುಗಡೆಯಾದ  ಕನ್ನಡ ಚಲನಚಿತ್ರವಾಗಿದ್ದು ಸೈಕಾಲಾಜಿಕಲ್ ಮತ್ತು ರಿವೇಂಜ್ ಥ್ರಿಲ್ಲರ್ ಆಗಿದೆ, ಮುಖ್ಯ ಪಾತ್ರಗಳಲ್ಲಿ ಬಿಗ್ ಬಾಸ್ ರಿಯಾಲಿಟಿ ಷೋ ಖ್ಯಾತಿಯ ವೈಷ್ಣವಿ ಗೌಡ ಹಾಗೂ ಶಶಿಕಾಂತ್ ಇದ್ದಾರೆ. ಪ್ರಶಾಂತ್ ಕೆ ಎರಂಪಳ್ಳಿ ಈ ಚಿತ್ರದ ನಿರ್ದೇಶಕರು. ಎಚ್.ನಂದ ಹಾಗೂ ಡಿ.ಕೆ. ರವಿ ಈ ಚಿತ್ರದ ನಿರ್ಮಾಪಕರು. ಕಿರಣ ಕೃಷ್ಣಮೂರ್ತಿಯವರು ಚಿತ್ರಕ್ಕೆ ಹಿನ್ನೆಲೆ ಸಂಗೀತವನ್ನು, ವೈಶಾಖ್ ವಿ ಭಾರ್ಗವ್ ಅವರು ಚಿತ್ರದಲ್ಲಿರುವ ನಾಲ್ಕು ಹಾಡುಗಳಿಗೆ ಸಂಗೀತವನ್ನು ಸಂಯೋಜಿಸಿದ್ದಾರೆ. ಹರ್ಷಕುಮಾರ್ ಗೌಡ ಛಾಯಾಗ್ರಹಣವನ್ನು, ಜ್ಞಾನೇಶ್ ಬಿ ಮಾತಾಡ್ ಸಂಕಲನವನ್ನು ಮಾಡಿದ್ದಾರೆ.
ಕಥಾವಸ್ತು
ಚಿತ್ರದ ಹೆಸರನ್ನು ಉದರನಿಮಿತ್ತಂ ಬಹುಕೃತ ವೇಶಂ ಎಂಬ ಉಕ್ತಿಯಿಂದ ತೆಗೆದುಕೊಳ್ಳಲಾಗಿದೆ.ಮನುಷ್ಯ ಹೊಟ್ಟೆಪಾಡಿಗಾಗಿ ಬೇರೆ ಬೇರೆ ವೇಷ ಹಾಕುತ್ತಾನೆ. ಇದೇ ಕಥೆಯ ಸಾರಾಂಶ.
ಈ ಚಿತ್ರವು ಡಿಲೇರಿಯಂ ಫೋಬಿಯಾ ಎಂಬ ರೋಗದ ಕುರಿತಾಗಿದ್ದು ತಮ್ಮ ತಮ್ಮ ಸಮಸ್ಯೆಗಳಿಂದ ಬಳಲುವ ನಾಯಕ ಮತ್ತು ನಾಯಕಿ ಒಬ್ಬರಿಗೊಬ್ಬರು ಹೇಗೆ ಸಹಾಯ ಮಾಡುತ್ತಾರೆ ಎಂಬುದು ಚಿತ್ರದ ಕಥೆ.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೨೨ ಕನ್ನಡಚಿತ್ರಗಳು
ರಿಕ್ಷಾ
thumb|ಎಳೆಯಲ್ಪಟ್ಟ ರಿಕ್ಷಾ, ಜಪಾನ್, ೧೮೯೭
ಮೂಲತಃ ರಿಕ್ಷಾ ಶಬ್ದವು ಎರಡು ಅಥವಾ ಮೂರು ಚಕ್ರಗಳ ಪ್ರಯಾಣಿಕ ಗಾಡಿಯನ್ನು ಸೂಚಿಸುತ್ತಿತ್ತು. ಈಗ ಇದು ಎಳೆಯಲ್ಪಡುವ ರಿಕ್ಷಾ ಎಂದು ಪರಿಚಿತವಾಗಿದೆ. ಒಬ್ಬ ಪ್ರಯಾಣಿಕನನ್ನು ಹೊರುವ ಇದನ್ನು ಸಾಮಾನ್ಯವಾಗಿ ಒಬ್ಬ ವ್ಯಕ್ತಿಯು ಎಳೆಯುತ್ತಾನೆ. ಈ ಪದದ ಮೊದಲ ಪರಿಚಿತ ಬಳಕೆಯು ೧೮೭೯ರಲ್ಲಿ ಆಯಿತು. ಕಾಲ ಕಳೆದಂತೆ, ಸೈಕಲ್ ರಿಕ್ಷಾಗಳು, ಆಟೊರಿಕ್ಷಾಗಳು ಮತ್ತು ವಿದ್ಯುತ್ ರಿಕ್ಷಾಗಳನ್ನು ಆವಿಷ್ಕರಿಸಲಾಯಿತು. ಪ್ರವಾಸೋದ್ಯಮದಲ್ಲಿ ಬಳಕೆಗಾಗಿ ಕೆಲವು ಅಪವಾದಗಳನ್ನು ಬಿಟ್ಟರೆ, ಇವು ಮೊದಲಿನ ಎಳೆಯಲ್ಪಟ್ಟ ರಿಕ್ಷಾಗಳ ಸ್ಥಾನವನ್ನು ತುಂಬಿವೆ.
ಹೆಚ್ಚಿನ ಓದಿಗಾಗಿ
ವರ್ಗ:ವಾಹನಗಳು ವರ್ಗ:Pages with unreviewed translations
ಅನಂತನಾಥ ಸ್ವಾಮಿ ಬಸದಿ, ಪಾದೂರು
ಅನಂತನಾಥ ಸ್ವಾಮಿ ಬಸದಿಯು ಕರ್ನಾಟಕ ರಾಜ್ಯದಲ್ಲಿನ ಜೈನ ಬಸದಿಗಳಲ್ಲೊಂದು.
ಸ್ಥಳ
ಶ್ರೀ ಅನಂತನಾಥ ಸ್ವಾಮಿ ಬಸದಿಯು ಉಡುಪಿ ತಾಲೂಕು ಹೊಸಬೆಟ್ಟು ಗ್ರಾಮದ ಪಾದೂರಿನಲ್ಲಿದೆ. ಈ ಬಸದಿಯ ಪ್ರಾಕಾರಕ್ಕೆ ತಾಗಿಕೊಂಡು ಶ್ರೀ ಪಾರ್ಶ್ವನಾಥ ಸ್ವಾಮಿ ಬಸದಿ ಹೊಸಬೆಟ್ಟು, ಶ್ರೀ ಧರ್ಮನಾಥ ಸ್ವಾಮಿ ಬಸದಿ ಕಾದು ೬ ಕಿ.ಮೀ ದೂರದಲ್ಲಿದೆ.
ಮಾರ್ಗ
ಮೂಡುಬಿದಿರೆ, ಕಾರ್ಕಳ, ಬೆಳ್ಳಣ್, ಶಿರ್ವ, ಮಂಚಕಲ್. ಶಾಂತಿಗುಡ್ಡ, ಪಾದೂರು, ಹೊಸಬೆಟ್ಟು ಮಾರ್ಗವಾಗಿ ಬಸದಿಯನ್ನು ತಲುಪಬಹುದು. ಇನ್ನೊಂದು ಮಂಗಳೂರು ಮತ್ತು ಉಡುಪಿ ಮಾರ್ಗವಾಗಿಯೂ ಸಹ ಬರಬಹುದು.
ಇತಿಹಾಸ
ಬಸದಿಯಲ್ಲಿ ಇರುವ ಕುಟುಂಬ ಕುತ್ಯಾರು ಅರಮನೆಗೆ ಸಂಬಂಧಿಸಿದ ಕುಟುಂಬವಾಗಿದೆ. ಶ್ರೀ ಜೈನ ಮಠ ಮೂಡುಬಿದಿರೆ ಬಸದಿಯು ಇಲ್ಲಿಯ ಸಂಸ್ಥಾನಕ್ಕೆ ಒಳಪಟ್ಟಿದೆ. ಈ ಬಸದಿಯ ನಿರ್ಮಾಣ ಶ್ರೀ ಲಕ್ಷ ಪರಸು ಕುಂದಯ್ಯ ಹೆಗ್ಡೆ ಕುತ್ಯಾರು ಅರಮನೆ ಅವರಿಂದ ಸುಮಾರು ೫೦೦ ರಿಂದ ೬೦೦ ವರ್ಷಗಳ ಪೂರ್ವದಲ್ಲಿ ನಿರ್ಮಾಣಗೊಂಡಿದೆ. ಬಸದಿಯು ಡಿಸೆಂಬರ್ ೨೦೧೦ರಲ್ಲಿ ನೂತನವಾಗಿ ಪುನರ್‌ ನಿರ್ಮಾಣಗೊಂಡು, ಧಾಮ ಸಂಪ್ರೋಕ್ಷಣಾದಿ ಕಾರ್ಯಗಳು ಜರುಗಿದೆ. ಈ ಹಿಂದೆ ಬಸದಿಗೆ ಮೇಗಿನ ನೆಲೆ ಇತ್ತು. ಅಲ್ಲಿ ಶ್ರೀ ಧರ್ಮನಾಥ ತೀರ್ಥಂಕರರು ಮೂಲ ನಾಯಕರಾಗಿದ್ದರು. ಈಗ ನೂತನ ನಿರ್ಮಾಣದಲ್ಲಿ ಮೇಗಿನ ನೆಲೆ ಇಲ್ಲ. ಮೇಗಿನ ನೆಲೆಯ ತೀರ್ಥಂಕರರು ಕೆಳಗಿನ ನೆಲೆಯಲ್ಲಿ ಪೂಜಿಸಲ್ಪಡುತ್ತಿದ್ದಾರೆ.
ಒಳಾಂಗಣ ವಿನ್ಯಾಸ
ಬಸದಿಯಲ್ಲಿ ಸರಸ್ವತಿ, ೨೪ ತೀರ್ಥಂಕರರ ಕಂಚಿನ ಪ್ರತಿಮೆಗಳು, ಬ್ರಹ್ಮಯಕ್ಷ ಹಾಗೂ ಪದ್ಮಾವತೀ ಅಮ್ಮನವರ ಬಿಂಬಗಳಿವೆ. ಬಸದಿಯಲ್ಲಿರುವ ಗೋಪುರಗಳನ್ನು ಧಾರ್ಮಿಕ ಚಟುವಟಿಕೆಗಳಿಗೆ ಬಳಸಲಾಗುತ್ತಿದೆ. ಬಸದಿಯ ಎಡಬಲದಲ್ಲಿ ಸುಮಾರು ೩೧ ಇಂಚು ಎತ್ತರ ಕಲ್ಲಿನ ದ್ವಾರಪಾಲಕರು ಇದ್ದಾರೆ. ಮಂದಿರದಲ್ಲಿ ನಮಸ್ಕಾರ ಮಂಟಪವಿದೆ. ಬಸದಿಯಲ್ಲಿ ಎರಡು ಮಂಟಪಗಳು ಇದ್ದು ಅವು ನಮಸ್ಕಾರ ಮಂಟಪ ಮತ್ತು ಗರ್ಭಗುಡಿ. ಗಂಧಕುಟಿಯಲ್ಲಿ ಇತರ ತೀರ್ಥಂಕರರ ಕಂಚಿನ ವಿಗ್ರಹಗಳು, ಬ್ರಹ್ಮದೇವರು, ಶ್ರುತ ಬಿಂಬಗಳು ಇವೆ. ಕಾರಣಿಕ ಶ್ರೀ ಪದ್ಮಾವತಿ ದೇವಿಯ ಆರಾಧನೆಯು ಶ್ರದ್ಧಾ ಭಕಿಯಿಂದ ಜರಗುತ್ತಿದ್ದು ಪ್ರತಿ ಶುಕ್ರವಾರ ವಿಶೇಷ ರೀತಿಯಲ್ಲಿ ಸರ್ವಾಲಂಕಾರದೊಂದಿಗೆ ಪೂಜಿಸಲ್ಪಡುತ್ತಿದೆ. ಅಮ್ಮನವರ ಬಿಂಬ, ಮೂಲ ಸ್ವಾಮಿಯ ಬಿಂಬಕ್ಕೆ ಅನುಗುಣವಾಗಿ ಉತ್ತರಾಭಿಮುಖವಾಗಿ ಇದೆ. ಬಸದಿಯ ಎಡದಲ್ಲಿ ಕ್ಷೇತ್ರಪಾಲ ಹಾಗೂ ನಾಗದೇವರ ಬಿಂಬಗಳಿವೆ. ವೀಣಾಧಾರಿಯಾದ ನಾಗಬ್ರಹ್ಮರ ವಿಗ್ರಹವಿದೆ. ದಶದಿಕ್ಷಾಲಕರ ಶಿಲೆಗಳಿವೆ. ಪ್ರಾಂಗಣದಲ್ಲಿ ಕಲ್ಕುಡ ಕಲ್ಲುರ್ಟಿ ಹಾಗೂ ಕಾಳಮ್ಮ ದೈವಗಳ ಗುಡಿಗಳಿವೆ.
ಒಡವೆಗಳು
ಅಮ್ಮನವರಿಗೆ ಚಿನ್ನದ ದೇಹ ಕವಚವಿರುತ್ತದೆ. ಬೆಳ್ಳಿಯ ಆಲಂಕಾರಿಕ ವಸ್ತುಗಳಾದ ಪೀಠ, ಕುಕ್ಕುಟೋರಗ ವಾಹನ, ಸರ, ಸತ್ತಿಗೆ ಪತಾಕೆ, ನೆರಿಗೆ ಮುಂತಾದ ವಸ್ತುಗಳಿವೆ. ಮೂಲನಾಯಕ ಕರಿಶಿಲೆ - ಖಡ್ಗಾಸನ ಭಂಗಿ, ಎತರ ೨೦ ಇಂಚು ಬೆಳ್ಳಿಯ ಪ್ರಭಾವಳಿ ಇದೆ. ಬಿಂಬವು ಅಷ್ಟ ಮಹಾಪ್ರಾತಿಹಾರ್ಯಗಳಿಂದ ಶೋಭಿತವಾಗಿದೆ.
ಉಲ್ಲೇಖ
ವರ್ಗ: ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಬಿಸಿಲು
ಬಿಸಿಲು ಎಂದರೆ ಸೂರ್ಯನು ಹೊರಸೂಸಿದ ವಿದ್ಯುತ್ಕಾಂತೀಯ ವಿಕಿರಣದ ಒಂದು ಭಾಗ, ವಿಶೇಷವಾಗಿ ಅತಿಗೆಂಪು, ಗೋಚರ ಮತ್ತು ನೇರಳಾತೀತ ಬೆಳಕು. ಭೂಮಿಯ ಮೇಲೆ, ಬಿಸಿಲು ವಾತಾವರಣದ ಮೂಲಕ ಸೋಸಲ್ಪಡುತ್ತದೆ, ಮತ್ತು ಸೂರ್ಯನು ದಿಗಂತದ ಮೇಲಿದ್ದಾಗ ಸೂರ್ಯಪ್ರಕಾಶವಾಗಿ ಪ್ರಕಟವಾಗುತ್ತದೆ. ನೇರ ಸೌರ ವಿಕಿರಣವು ಮೋಡಗಳಿಂದ ಪ್ರತಿಬಂಧಗೊಳ್ಳದಿದ್ದಾಗ, ಅದು ಬಿಸಿಲಾಗಿ ಅನುಭವಿಸಲ್ಪಡುತ್ತದೆ. ಬಿಸಿಲು ಎಂದರೆ ಪ್ರಕಾಶಮಾನ ಬೆಳಕು ಮತ್ತು ವಿಕಿರಣ ಶಾಖದ ಸಂಯೋಜನೆ. ಮೋಡಗಳು ಇದನ್ನು ಪ್ರತಿಬಂಧಿಸಿದಾಗ ಅಥವಾ ಇದು ಇತರ ವಸ್ತುಗಳಿಂದ ಪ್ರತಿಫಲಿತವಾದಾಗ ಚದುರಿದ ಬೆಳಕಾಗಿ ಅನುಭವಿಸಲ್ಪಡುತ್ತದೆ. ಒಂದು ಪ್ರದೇಶವು ಸೂರ್ಯನಿಂದ ಚದರ ಮೀಟರ್‍ಗೆ ಕನಿಷ್ಠಪಕ್ಷ ೧೨೦ ವಾಟ್ ನೇರ ಉಜ್ಜ್ವಲತೆಯನ್ನು ಪಡೆಯುವ ಸಂಚಿತ ಸಮಯ ಎಂಬ ಅರ್ಥಸೂಚಿಸಲು ಬಿಸಿಲಿನ ಅವಧಿ ಪದವನ್ನು ವಿಶ್ವ ಪವನಶಾಸ್ತ್ರ ಸಂಸ್ಥೆಯು ಬಳಸುತ್ತದೆ.
ಬಿಸಿಲಿನಲ್ಲಿನ ನೇರಳಾತೀತ ವಿಕಿರಣವು ಸಕಾರಾತ್ಮಕ ಮತ್ತು ನಕಾರಾತ್ಮಕ ಆರೋಗ್ಯ ಪರಿಣಾಮಗಳನ್ನು ಹೊಂದಿದೆ, ಏಕೆಂದರೆ ಇದು ವಿಟಮಿನ್ ಡಿಥ್ರೀ ಮತ್ತು ಒಂದು ವಿಕೃತಿಕಾರಿಯ ಪ್ರಧಾನ ಮೂಲವಾಗಿದೆ. ಸೂರ್ಯನ ಮೇಲ್ಮೈಯಿಂದ ಭೂಮಿಯನ್ನು ತಲುಪಲು ಬಿಸಿಲು ಸುಮಾರು ೮.೩ ನಿಮಿಷ ತೆಗೆದುಕೊಳ್ಳುತ್ತದೆ. ಸೂರ್ಯನ ಕೇಂದ್ರದಿಂದ ಆರಂಭಗೊಳ್ಳುವ ಮತ್ತು ಆವೇಶಹೊಂದಿದ ಕಣವು ಎದುರಾದ ಪ್ರತಿ ಬಾರಿಯೂ ದಿಕ್ಕು ಬದಲಾಯಿಸುವ ಒಂದು ಫ಼ೋಟಾನ್ ಮೇಲ್ಮೈ ಮುಟ್ಟಲು ೧೦,೦೦೦ ರಿಂದ ೧೭೦,೦೦೦ ವರ್ಷಗಳು ತೆಗೆದುಕೊಳ್ಳುವುದು. ಸಸ್ಯಗಳು ಮತ್ತು ಇತರ ಸ್ವಪೋಷಕ ಜೀವಿಗಳು ಬೆಳಕಿನ ಶಕ್ತಿಯನ್ನು ಜೀವಿಗಳ ಚಟುವಟಿಕೆಗಳಿಗೆ ಬಲ ಒದಗಿಸಲು ಬಳಸಲ್ಪಡಬಹುದಾದ ರಾಸಾಯನಿಕ ಶಕ್ತಿಯಾಗಿ ಪರಿವರ್ತಿಸಲು ಬಳಸುವ ಪ್ರಕ್ರಿಯೆಯಾದ ದ್ಯುತಿಸಂಶ್ಲೇಷಣೆಯಲ್ಲಿ ಬಿಸಿಲು ಒಂದು ಮುಖ್ಯ ಅಂಶವಾಗಿದೆ.
ಸೂರ್ಯನ ವಿಕಿರಣದ ವರ್ಣಪಟಲವು ಕೃಷ್ಣಕಾಯದ ವರ್ಣಪಟಲಕ್ಕೆ ಹತ್ತಿರವಾಗಿದೆ ಮತ್ತು ಸುಮಾರು ೫,೮೦೦ ಕೆಲ್ವಿನ್‍ನಷ್ಟು ಉಷ್ಣಾಂಶ ಹೊಂದಿದೆ. ಸೂರ್ಯವು ವಿದ್ಯುತ್ಕಾಂತೀಯ ವರ್ಣಪಟಲದ ಬಹುತೇಕ ಉದ್ದಕ್ಕೆ ವಿದ್ಯುತ್ಕಾಂತೀಯ ವಿಕಿರಣವನ್ನು ಹೊರಸೂಸುತ್ತದೆ. ಬೀಜಸಮ್ಮಿಳನ ಪ್ರಕ್ರಿಯೆಯ ಪರಿಣಾಮವಾಗಿ ಸೂರ್ಯವು ಗಾಮಾ ಕಿರಣಗಳನ್ನು ಉತ್ಪತ್ತಿ ಮಾಡುತ್ತದಾದರೂ, ಆಂತರಿಕ ಹೀರಿಕೆ ಮತ್ತು ಉಷ್ಣ ಪ್ರಕ್ರಿಯೆಯು ಅವು ಸೂರ್ಯನ ಮೇಲ್ಮೈಯನ್ನು ತಲುಪುವಷ್ಟರಲ್ಲಿ ಈ ಅತಿ ಹೆಚ್ಚು ಶಕ್ತಿಯ ಫ಼ೋಟಾನ್‍ಗಳನ್ನು ಕಡಿಮೆ ಶಕ್ತಿಯ ಫ಼ೋಟಾನ್‍ಗಳಾಗಿ ಪರಿವರ್ತಿಸುತ್ತವೆ ಮತ್ತು ಅವು ಬಾಹ್ಯಾಕಾಶದಲ್ಲಿ ಹೊರಸೂಸಲ್ಪಡುತ್ತವೆ.
ಉಲ್ಲೇಖಗಳು
ವರ್ಗ:ಸೌರ ಶಕ್ತಿ
ಅಲಿಯಾಬಾದ್
ಅಲಿಯಾಬಾದ್ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ 50 ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ ಹಾಗೂ ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು ಗ್ರಾಮದಲ್ಲಿ ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ ಮಧ್ಯಮ ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ ಕರ್ನಾಟಕ
ವರ್ಗ:ವಿಜಯಪುರ ತಾಲ್ಲೂಕಿನ ಹಳ್ಳಿಗಳು ವರ್ಗ:ವಿಜಯಪುರ ಜಿಲ್ಲೆ ವರ್ಗ:ವಿಜಯಪುರ ತಾಲ್ಲೂಕ
ಶಿವನೇರಿ
ಇತಿಹಾಸ
thumb|ಶಿವನೇರಿ ಕೋಟೆಗೆ ಹೋಗುವ ಮೆಟ್ಟಿಲುಗಳು ಕ್ರಿಸ್ತಶಕ 1 ನೇ ಶತಮಾನದಿಂದ ಶಿವನೇರಿಯು ಬೌದ್ಧರ ಆಳ್ವಿಕೆಯ ಸ್ಥಳವಾಗಿತ್ತು ಎನ್ನಲಾಗಿದೆ. ಇದರಲ್ಲಿರುವ ಗುಹೆಗಳು, ಬಂಡೆಗಳನ್ನು ಕತ್ತರಿಸಿ ರೂಪಿಸಲಾದ ವಾಸ್ತುಶಿಲ್ಪ ಮತ್ತು ನೀರಿನ ವ್ಯವಸ್ಥೆಗಳು, ಕ್ರಿ.ಶ 1 ನೇ ಶತಮಾನದಿಂದಲೂ ಜನವಸತಿ ಅಸ್ತಿತ್ವದಲ್ಲಿ ಇದ್ದುದನ್ನು ಸೂಚಿಸುತ್ತದೆ. ಶಿವನೇರಿಯು ದೇವಗಿರಿ ಯಾದವರ ವಶದಲ್ಲಿದ್ದ ಕಾರಣ ಶಿವನೇರಿಗೆ ಈ ಹೆಸರು ಬಂತು. ಈ ಕೋಟೆಯನ್ನು ಮುಖ್ಯವಾಗಿ ದೇಶದಿಂದ ಬಂದರು ನಗರ ಕಲ್ಯಾಣ್‌ಗೆ ಹಳೆಯ ವ್ಯಾಪಾರ ಮಾರ್ಗವನ್ನು ರಕ್ಷಿಸಲೆಂದು ಬಳಸಲಾಗುತ್ತಿತ್ತು. 15 ನೇ ಶತಮಾನದಲ್ಲಿ ದೆಹಲಿ ಸುಲ್ತಾನರು ದುರ್ಬಲಗೊಂಡ ನಂತರ ಈ ಸ್ಥಳವು ಬಹಮನಿ ಸುಲ್ತಾನರ ಪಾಲಾಯಿತು ಮತ್ತು ನಂತರ ಅದು 16 ನೇ ಶತಮಾನದಲ್ಲಿ ಅಹ್ಮದ್‌ನಗರ್ ಸುಲ್ತಾನರ ಪಾಲಾಯಿತು. 1595 ರಲ್ಲಿ, ಶಿವಾಜಿ ಭೋಸಲೆಯ ಅಜ್ಜ ಮಾಲೋಜಿ ಭೋಸಲೆ ಎಂಬ ಮರಾಠಾ ಮುಖ್ಯಸ್ಥನನ್ನು ಅಹ್ಮದ್‌ನಗರ್ ಸುಲ್ತಾನ್, ಬಹದ್ದೂರ್ ನಿಜಾಮ್ ಶಾ ಮುನ್ನಲೆಗೆ ತಂದ ಮತ್ತು ಅವನಿಗೆ ಶಿವನೇರಿ ಮತ್ತು ಚಕಾನ್ ನೀಡಿದರು. ಶಿವಾಜಿ ಮಹಾರಾಜರು 19 ಫೆಬ್ರವರಿ 1630 ರಂದು ಕೋಟೆಯಲ್ಲಿ ಜನಿಸಿದರು (ಕೆಲವು ಖಾತೆಗಳು 1627 ರಲ್ಲಿವೆ) ಮತ್ತು ಅವರು ತಮ್ಮ ಬಾಲ್ಯವನ್ನು ಅಲ್ಲಿಯೇ ಕಳೆದರು. ಕೋಟೆಯ ಒಳಗೆ ಶಿವಾಯಿ ದೇವಿಯ ಒಂದು ಸಣ್ಣ ದೇವಾಲಯವಿದೆ, ಈ ದೇವತೆಯ ಪ್ರೇರಣೆಯಿಂದ ಶಿವಾಜಿ ಎಂದು ನಾಮಕರಣ ಮಾಡಲಾಯಿತು. 1673 ರಲ್ಲಿ ಆಂಗ್ಲ ಪ್ರವಾಸಿ ಫ್ರೇಜ್ ಎಂಬುವನು ಈ ಕೋಟೆಯನ್ನು ಭೇಟಿ ಮಾಡಿದಾಗ, ಇದೊಂದು ಸೋಲರಿಯದ ಕೋಟೆ ಎಂದು ಉದ್ಘರಿಸಿದ್ದನು. ಫ್ರೇಜ್ ಉಲ್ಲೇಖಗಳ ಪ್ರಕಾರ, ಈ ಕೋಟೆಯಲ್ಲಿ, ಏಳು ವರ್ಷಗಳ ಕಾಲ ಸಾವಿರ ಕುಟುಂಬಗಳಿಗೆ ಸಾಕಾಗುವಷ್ಟು ಆಹಾರ ದಾಸ್ತಾನು ಸಂಗ್ರಹವಿತ್ತು. ಮೂರನೇ ಆಂಗ್ಲೋ-ಮರಾಠ ಯುದ್ಧದ ನಂತರ 1820 ರಲ್ಲಿ ಈ ಕೋಟೆಯು ಬ್ರಿಟಿಷ್ ಆಳ್ವಿಕೆಯ ನಿಯಂತ್ರಣಕ್ಕೆ ಒಳಪಟ್ಟಿತು.
2021 ರಲ್ಲಿ, ಇದನ್ನು "ಮಹಾರಾಷ್ಟ್ರದ ಮರಾಠಾ ಮಿಲಿಟರಿ ವಾಸ್ತುಶಿಲ್ಪದ ಸರಣಿ ನಾಮನಿರ್ದೇಶನದ" ಭಾಗವಾಗಿ ಯುನೆಸ್ಕೋ ವಿಶ್ವ ಪರಂಪರೆಯ ತಾಣಗಳ ತಾತ್ಕಾಲಿಕ ಪಟ್ಟಿಗೆ ಸೇರಿಸಲಾಯಿತು.
ವಾಸ್ತುಶಿಲ್ಪ
thumb|ಶಿವನೇರಿ ಕೋಟೆಯಲ್ಲಿರುವ ಮಂದಿರ ಶಿವನೇರಿ ಕೋಟೆ ಒಂದು ತ್ರಿಕೋನ ಆಕಾರದ ಬೆಟ್ಟದ ಕೋಟೆಯಾಗಿದ್ದು, ಇದಕ್ಕೆ ಬೆಟ್ಟದ ನೈಋತ್ಯ ಭಾಗದಿಂದ ಪ್ರವೇಶದ್ವಾರವಿದೆ. ಇದಕ್ಕೆ ಮುಖ್ಯ ದ್ವಾರ ಅಷ್ಟೆ ಅಲ್ಲದೆ, ಕೋಟೆಯ ಪಾರ್ಶ್ವ ಭಾಗದಲ್ಲಿಯೂ ಒಂದು ಪ್ರವೇಶ ದ್ವಾರವಿದ್ದು, ಇದನ್ನು ಸ್ಥಳೀಯವಾಗಿ ಸರಪಳಿ ದ್ವಾರ ಎನ್ನುತ್ತಾರೆ. ಈ ದ್ವಾರದಿಂದ ಪ್ರವೇಶಿಸಬೇಕೆಂದರೆ, ಸರಪಳಿಯನ್ನು ಹಿಡಿದುಕೊಂಡು ಕೋಟೆ ಏರಬೇಕಾಗುತ್ತದೆ. ಕೋಟೆಯು 1 mile ವಿಸ್ತಾರವಾಗಿದ್ದು, ಏಳು ಸುರುಳಿಯಾಕಾರದ ತುಂಬಾ ಸುರಕ್ಷಿತ ದ್ವಾರಗಳಿವೆ. ಕೋಟೆಯ ಸುತ್ತಲೂ ಮಣ್ಣಿನ ಗೋಡೆಗಳಿವೆ. ಕೋಟೆಯ ಒಳಗೆ ಪ್ರಾರ್ಥನಾ ಮಂದಿರ, ಸಮಾಧಿ ಮತ್ತು ಮಸೀದಿಯಂತಹ ಪ್ರಮುಖ ಕಟ್ಟಡಗಳಿವೆ. ಅಲ್ಲೊಂದು ಗಲ್ಲುಶಿಕ್ಷೆ ನೀಡುವ ಗಲ್ಲುಗಂಬ ಕೂಡ ಇದೆ. ಈ ಕೋಟೆಯನ್ನು ರಕ್ಷಿಸುವ ಅನೇಕ ದ್ವಾರಗಳ ರಚನೆಗಳಿವೆ. ಕೋಟೆಯ ಹಲವು ದ್ವಾರಗಳಲ್ಲಿ ಮನ ದರವಾಜವೂ ಒಂದು. ಇದನ್ನು ಟುನೆಯ ಮೂಲ ಎಂದೂ ಕರೆಯುತ್ತಾರೆ.
ಕೋಟೆಯ ಮಧ್ಯಭಾಗದಲ್ಲಿ 'ಬಾದಾಮಿ ತಲಾವ್' ಎಂದು ಕರೆಯಲ್ಪಡುವ ನೀರಿನ ಕೊಳವಿದೆ ಮತ್ತು ಈ ಕೊಳದ ದಕ್ಷಿಣದಲ್ಲಿ ಜೀಜಾಬಾಯಿ ಮತ್ತು ಯುವಕ ಶಿವಾಜಿಯ ಪ್ರತಿಮೆಗಳಿವೆ. ಕೋಟೆಯಲ್ಲಿ ಗಂಗಾ ಮತ್ತು ಯಮುನಾ ಎಂದು ಕರೆಯಲ್ಪಡುವ ಎರಡು ನೀರಿನ ಬುಗ್ಗೆಗಳಿವೆ, ಇವುಗಳಲ್ಲಿ ವರ್ಷವಿಡೀ ನೀರು ತುಂಬಿರುತ್ತದೆ. ಈ ಕೋಟೆಯಿಂದ ಎರಡು ಕಿಲೋಮೀಟರ್ ದೂರದಲ್ಲಿ ಬೌದ್ಧ ಶಿಲಾ ಗುಹೆಗಳಿವೆ, ಇದನ್ನು ಲೆನ್ಯಾದ್ರಿ ಗುಹೆಗಳು ಎಂದು ಕರೆಯುತ್ತಾರೆ, ಇದು ಮಹಾರಾಷ್ಟ್ರದ ಅಷ್ಟವಿನಾಯಕ ದೇವಸ್ಥಾನಗಳಲ್ಲಿ ಒಂದಾಗಿದೆ. ಇದನ್ನು ಸಂರಕ್ಷಿತ ಸ್ಮಾರಕವೆಂದು ಘೋಷಿಸಲಾಗಿದೆ.
ಪ್ರವೇಶ
thumb|ಶಿವನೇರಿ ಕೋಟೆಯ ಪಾರ್ಶ್ವ ನೋಟ ಶಿವನೇರಿ ಸಮೀಪದಲ್ಲಿ ಜುನ್ನಾರ್ ಎಂಬ ಪಟ್ಟಣವಿದೆ. ಇದು ತಾಲ್ಲೂಕು ಕೇಂದ್ರವಾಗಿದ್ದು ಉತ್ತಮ ರಸ್ತೆ ಸಂಪರ್ಕವನ್ನು ಹೊಂದಿದೆ. ಜುನ್ನಾರ್ ಪಟ್ಟಣವು ಪುಣೆಯಿಂದ ಸುಮಾರು 90 ಕಿ.ಮೀ. ದೂರದಲ್ಲಿದೆ. ಜುನ್ನಾರ್ ಪಟ್ಟಣದಿಂದ ಈ ಕೋಟೆಯು ಸುಮಾರು 2–3 ಕಿಮೀ. ದೂರಲ್ಲಿದೆ ಮುಖ್ಯ ಪ್ರವೇಶದ್ವಾರದ ಮೂಲಕ ಕೋಟೆಯ ಮೇಲ್ಭಾಗವನ್ನು ಸುಲಭವಾಗಿ ತಲುಪಬಹುದಾಗಿದೆ, ಅದಾಗ್ಯೂ ಸೂಕ್ತ ಚಾರಣ ಸಲಕರಣೆಗಳನ್ನು ಹೊಂದಿರುವ ಚಾರಣಿಗರು ಕೋಟೆಯ ಪಶ್ಚಿಮ ದಿಕ್ಕಿನ ಮೇಲೆ ಇರುವ ಸರಪಳಿ ಮಾರ್ಗದಿಂದ ಕೋಟೆ ಏರಲು ಪ್ರಯತ್ನಿಸಬಹುದು. ಕೋಟೆಯ ಮೇಲ್ಭಾಗದಿಂದ ನಾರಾಯಣಗಡ, ಹಡ್ಸರ್, ಚವಂದ್ ಮತ್ತು ನಿಮಗಿರಿ ಕೋಟೆಗಳನ್ನು ಸುಲಭವಾಗಿ ಕಾಣಬಹುದು.
ಉಲ್ಲೇಖಗಳು
<References />
ಭಾರತೀಯ ೨೦೦ ರೂಪಾಯಿ ನೋಟು
ಭಾರತದ ೨೦೦ ರೂಪಾಯಿ ನೋಟು (₹೨೦೦) ಭಾರತೀಯ ರೂಪಿಯ ಒಂದು ಪಂಗಡವಾಗಿದೆ.ಮಾರ್ಚ್, ೨೦೧೭ ರಲ್ಲಿ, ಭಾರತೀಯ ರಿಸರ್ವ್ ಬ್ಯಾಂಕ್, ಹಣಕಾಸು ಸಚಿವಾಲಯ (ಭಾರತ) ಸಮಾಲೋಚನೆಯೊಂದಿಗೆ ₹೨೦೦ ಕರೆನ್ಸಿ ನೋಟು ಗಳನ್ನು ಪರಿಚಯಿಸುವ ನಿರ್ಧಾರವನ್ನು ತೆಗೆದುಕೊಂಡಿದೆ.ಸರ್ಕಾರಿ-ನಿರ್ವಹಣೆಯ ಸೆಕ್ಯುರಿಟಿ ಪ್ರಿಂಟಿಂಗ್ ಮತ್ತು ಮಿಂಟಿಂಗ್ ಕಾರ್ಪೊರೇಶನ್ ಆಫ್ ಇಂಡಿಯಾ ಅಥವಾ ಮೈಸೂರು ಸ್ಯಾಲ್ಬೊನಿ ಮುದ್ರಣ ಪ್ರೆಸ್ಗಳ ಮೂಲಕ ಮುದ್ರಣ ಘಟಕಗಳ ಮೂಲಕ ಕರೆನ್ಸಿ ಮುದ್ರಣದಲ್ಲಿದೆ. ಜೂನ್, ೨೦೧೭ ರಲ್ಲಿ ₹೨೦೦ ಬ್ಯಾಂಕ್ ನೋಟ್ನ ಒಂದು ಛಾಯಾಚಿತ್ರವು ಫೇಸ್ಬುಕ್ ಮತ್ತು ವ್ಯಾಟ್ಸಾಪ್ ನಂತಹ ಸಾಮಾಜಿಕ ಮಾಧ್ಯಮ ವೇದಿಕೆಗಳಲ್ಲಿ  ಹಂಚಲಾಯಿತು.ಮಹಾತ್ಮ ಗಾಂಧಿ ಹೊಸ ಸರಣಿ ಹೊಸ 200 ರೂಪಾಯಿ ನೋಟುಗಳ ವಿಶೇಷಣಗಳನ್ನು ಆರ್ಬಿಐ ಘೋಷಿಸಿತು. .  .
ಪರಿಚಲನೆ
ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾ ಹೊಸ ₹200  ರೂಪಾಯಿ ಭಾರತೀಯ ಕರೆನ್ಸಿ ನೋಟು ಆಗಸ್ಟ್ 25, 2017 ರಿಂದ ಚಲಾವಣೆಯಲ್ಲಿರುತ್ತದೆ ಎಂದು ಘೋಷಿಸಿತು..
ಗಸ್ಟಾವ್ ರಾಬರ್ಟ್ ಕಿರ್ಖಫ್
ಗಸ್ಟಾವ್ ರಾಬರ್ಟ್ ಕಿರ್ಖಫ್ (12 ಮಾರ್ಚ್ 1824 – 17 ಒಕ್ಟೋಬರ್ 1887) ಜರ್ಮನಿಯ ಭೌತಶಾಸ್ತ್ರಜ್ಞ.
ಬಾಲ್ಯ ಮತ್ತು ಜೀವನ
ಜನನ ಅಂದಿನ ಜರ್ಮನಿಯ ಕೋನಿಗ್ಸ್‍ಬರ್ಗಿನಲ್ಲಿ (ಇಂದಿನ ರಷ್ಯದ ಕಾಲಿನಿನ್‍ಗ್ರಾಡ್) ಮಾರ್ಚ್ 12, 1824ರಂದು, ವಿದ್ಯಾಭ್ಯಾಸ ಕೊನಿಗ್ಸ್‍ಬರ್ಗ್ ವಿಶ್ವವಿದ್ಯಾಲದಲ್ಲಿಯೇ ವಿದ್ಯಾಭ್ಯಾಸಾನಂತರ ಬರ್ಲಿನ್ ವಿಶ್ವವಿದ್ಯಾಲಯದಲ್ಲಿ 1847ರಿಂದ 1850ರವರೆಗೆ ಯಾವ ಸಂಭಾವನೆಯೂ ಇಲ್ಲದೆ ಅಧ್ಯಾಪಕ ವೃತ್ತಿ ನಡೆಸಿ ಅನಂತರ ನಾಲ್ಕು ವರ್ಷಗಳು ಬ್ರೆಸ್‍ಲೊ ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕನಾಗಿ ಕೆಲಸ ಮಾಡಿದ.
ವೃತ್ತಿ ಜೀವನ
ಈ ಸಂದರ್ಭದಲ್ಲೇ ಈತನಿಗೆ ಜರ್ಮನಿಯ ವಿಖ್ಯಾತ ರಸಾಯನಶಾಸ್ತ್ರಜ್ಞ ರಾಬರ್ಟ್ ಬುನ್‍ಸೆನ್‍ನೊಡನೆ (1811-1899) ಸಂಪರ್ಕ ಒದಗಿದ್ದು. ಆತನೊಡನೆ ಕಿರ್ಖಫ್ ಹೈಡಲ್‍ಬರ್ಗ್ ವಿಶ್ವವಿದ್ಯಾಲಯಕ್ಕೆ ಭೌತಶಾಸ್ತ್ರ ಪ್ರಾಧ್ಯಾಪಕನಾಗಿ ತೆರಳಿದ. 1874ರಿಂದ 1887ರ ವರೆಗೆ ಬರ್ಲಿನ್ ವಿಶ್ವವಿದ್ಯಾಲಯದಲ್ಲಿ ಸೇವೆ ಸಲ್ಲಿಸಿದ. ಈ ಕಾಲಾವಧಿಯಲ್ಲಿ ಜರ್ಮನಿಯ ಭೌತ ಹಾಗೂ ದೇಹಶಾಸ್ತ್ರಜ್ಞ ಹರ್‍ಮಾನ್ ವಾನ್ ಹೆಲ್‍ಮ್ಹೋಲ್ಟ್ಸ್‍ನೊಡನೆ (1821-1894) ಸಂಪರ್ಕ ಬೆಳೆಸಿಕೊಂಡ. ಬುನ್‍ಸೆನ್‍ನೊಡನೆ ಕೆಲಸಮಾಡಿ ರೋಹಿತ ಗ್ರಾಹಿಯನ್ನು (ಸ್ಪೆಕ್ಟ್ರೊಸ್ಕೋಪ್) ರಚಿಸಿದ ಇದರಿಂದ ಸೀಸಿಯಂ (1860) ಮತ್ತು  ರುಬಿಡಿಯಂ (1861) ಎಂಬ ಧಾತುಗಳ ಇರುವಿಕೆಯನ್ನು ಕಂಡು ಹಿಡಿಯಲು ಸಾಧ್ಯವಾಯಿತು.
ಕೊಡುಗೆಗಳು
ಸೈದ್ಧಾಂತಿಕ ಹಾಗೂ ಪ್ರಾಯೋಗಿಕ ಭೌತಶಾಸ್ತ್ರಗಳಲ್ಲಿ ಕಿರ್ಖಫ್‍ನ ಕೊಡುಗೆಗಳು ಅಪಾರ. ದ್ಯುತಿಶಾಸ್ತ್ರದಲ್ಲಿ ಬುನ್‍ಸೆನ್ನನ ಸಂಪರ್ಕ ಈತನಿಗೆ ಎಷ್ಟು ಸಹಾಯಕವಾಯಿತೋ ವಿದ್ಯುತ್ ವಿಭಾಗದಲ್ಲಿ ವಿಲ್ ಹೆಲ್ಮ್ ವೇಬರನ (ಜರ್ಮನಿಯ ಭೌತ ಶಾಸ್ತ್ರಜ್ಞ; 1804-1891) ಸಂಪರ್ಕ ಅಷ್ಟೇ ಪರಿಣಾಮಕಾರಿಯಾಯಿತು. ಸರ್ ಚಾಲ್ರ್ಸ್ ವ್ಹೀಟ್‍ಸ್ಟನ್ (ಇಂಗ್ಲಿಷ್ ಭೌತಶಾಸ್ತ್ರಜ್ಞ: 1802-1875) ರೂಪಿಸಿದ ವಿದ್ಯುನ್ಮಂಡಲವನ್ನು ಮಾರ್ಪಡಿಸಿ ಯಾವ ವಿದ್ಯುನ್ಮಂಡಲದಲ್ಲೇ ಆಗಲಿ ವಿವಿಧ ಭಾಗಗಳಲ್ಲಿ ಹರಿಯುವ ವಿದ್ಯುತ್ಪ್ರಮಾಣವನ್ನು ಲೆಕ್ಕಾಚಾರ ಹಾಕಲು ಸಹಾಯವಾಗುವಂತೆ ತನ್ನದೇ ಹೆಸರಿನ ಒಂದು ಪ್ರಮೇಯವನ್ನು ಕಿರ್ಖಫ್ ನಿರೂಪಿಸಿದ್ದಾನೆ. ಓಮನ ನಿಯಮಗಳನ್ನು ಮೂರು ಆಯಾಮಗಳ ವಿದ್ಯುತ್ ಗತಿಶಾಸ್ತ್ರಗಳಿಗೆ ಸಂಬಂಧವನ್ನು ಕಲ್ಪಿಸಲು ಪ್ರಯತ್ನಿಸಿದ. ಈತನ ಪ್ರಯೋಗಗಳಲ್ಲಿ ಬಹು ಮುಖ್ಯವಾದುದೆಂದರೆ ಒಂದು ತಂತಿಯಲ್ಲಿ ಪ್ರಸರಿತವಾಗುವ ವಿದ್ಯುತ್ ಸಂಕೇತದ ವೇಗ ಬೆಳಕಿನ ವೇಗಕ್ಕೆ ಸಮವೆಂದು ತೋರಿಸಿದುದು.
ಕಿರ್ಖಫ್‍ನ ಇತರ ಆಸಕ್ತ ವಿಭಾಗಗಳೆಂದರೆ ಕಬ್ಬಿಣದಲ್ಲಿ ಉಷ್ಣವಹನ, ಸ್ಫಟಿಕಗಳಲ್ಲಿ ಪ್ರತಿಫಲನ ಮತ್ತು ವಕ್ರೀಭವನ. ದ್ರಾವಣ, ಬಾಷ್ಪೀಕರಣ ಮತ್ತು ರಾಸಾಯನಿಕ ಕ್ರಿಯೆಗಳಿಗೆ ಅನ್ವಯಿಸುವ ಉಷ್ಣಗತಿಶಾಸ್ತ್ರದ ಕೆಲವು ಪ್ರಮೇಯಗಳನ್ನು ಸಹ ಈತ ಮಂಡಿಸಿದ್ದಾನೆ. ರೋಹಿತ ವಿಶ್ಲೇಷಣೆಯನ್ನು (ಬುನ್‍ಸೆನ್ನನ ಜೊತೆಯಲ್ಲಿ) ನೀಡಿದುದರ ಪರಿಣಾಮವಾಗಿ ಆಕಾಶಕಾಯಗಳ ರಚನೆಯನ್ನು ಅರ್ಥಮಾಡಿಕೊಳ್ಳಲು ಸಹಾಯಕವಾಯಿತು. ಕಿರ್ಖಫ್‍ನ ಲೇಖನಗಳೆಲ್ಲವನ್ನೂ ಒಗ್ಗೂಡಿಸಿ 1882ರಲ್ಲಿ ಪ್ರಕಟಿಸಲಾಯಿತು.
ನಿಧನ
ಕಿರ್ಖಫ್ ಗತಿಸಿದ್ದು 64ನೇ ವಯಸ್ಸಿನಲ್ಲಿ, ಅಂದರೆ 1887ನೇ ಅಕ್ಟೋಬರ್ 17ರಂದು.
ಉಲ್ಲೇಖಗಳು
ವರ್ಗ: ಭೌತವಿಜ್ಞಾನಿಗಳು ವರ್ಗ:ವಿಜ್ಞಾನಿಗಳು
ಝಾಬುವಾ
ಝಾಬುವಾ- ಮಧ್ಯಪ್ರದೇಶದ ಇಂದೌರ್ ವಿಭಾಗದ ಒಂದು ಜಿಲ್ಲೆ ಹಾಗೂ ಅದರ ಆಡಳಿತ ಕೇಂದ್ರ, ಜಿಲ್ಲಾ ಪ್ರದೇಶ ಹಿಂದೆ ಮಧ್ಯಭಾರತದ ಒಂದು ಸಂಸ್ಥಾನವಾಗಿದ್ದು, ಜೋಧಪುರದ ರಾಠೌರ್ ವಂಶದವರ ಆಳ್ವಿಕೆಗೆ ಒಳಪಟ್ಟಿತ್ತು.
ನಗರ
ರತ್ಲಂ ರೈಲು ನಿಲ್ದಾಣಕ್ಕೆ 40 ಮೈ. ದೂರದಲ್ಲಿರುವ ಝಾಬುವ ನಗರ ಸಮುದ್ರಮಟ್ಟದಿಂದ 1.171' ಎತ್ರರದಲ್ಲಿದೆ, ಬಹಾದುರ್ ಸಾಗರವೆಂಬ ಸರೋವರದ ದಡದಲ್ಲಿ ಈ ನಗರ ಹರಡಿಕೊಂಡಿದೆ. ಕಿರಿದಾದ, ಕಡಿದಾದ ಹಾಗೂ ಸುತ್ತುಬಳಸಿದ ದಾರಿಗಳು ಈ ನಗರದ ವಿಶೇಷ. ಬಹಾದುರ್ ಸಾಗರದ ಉತ್ತರ ದಡದಲ್ಲಿ ನೆಲೆಗೊಂಡಿರುವ ಅರಮನೆ ಮಣ್ಣಿನ ಗೋಡೆಯಿಂದ ಆವೃತವಾಗಿದೆ. ಬತ್ತ, ಹತ್ತಿ ಇಲ್ಲಿಯ ಮುಖ್ಯ ಬೆಳೆಗಳು, ಇಲ್ಲಿ ಅನೇಕ ಅಕ್ಕಿ ಗಿರಣಿಗಳೂ, ನೂಲು ತೆಗೆಯುವ ಕೇಂದ್ರಗಳು ಇವೆ. ಇಲ್ಲೊಂದು ಕಾಲೇಜೂ ಇದೆ. ಪಟ್ಟಣದ ಜನಸಂಖ್ಯೆ 10,487(1971).
ಜಿಲ್ಲೆ
ಝಾಬುವಾ ಜಿಲ್ಲೆಯ ವಿಸ್ತೀರ್ಣ 6,781 ಚ. ಕಿಮೀ. ಜನಸಂಖ್ಯೆ 6,67,811 (1971). ಮಾಳವದ ಬೆಟ್ಟಗಾಡಿನ ಭಾಗವಾಗಿರುವ ಈ ಜಿಲ್ಲೆ ಮಧ್ಯ ಪ್ರದೇಶ ರಾಜ್ಯದ ಪಶ್ಚಿಮದ ತುತ್ತತುದಿಯಲ್ಲಿದೆ. ಮಾಹೀ ಮತ್ತು ಅದರ ಉಪನದಿಯಾದ ಆನಸ್ ಇಲ್ಲಿಯ ಮುಖ್ಯ ನದಿಗಳು. ಈ ನದಿಗಳ ಪ್ರದೇಶದಲ್ಲಿ ಬೇಸಾಯ ಆಗುತ್ತದೆ. ಜಿಲ್ಲೆಯ ಉಳಿದ ಬಹುಭಾಗ ಪರ್ವತಮಯ ಅರಣ್ಯ. ಬೇಸಾಯಕ್ಕೆ ಯೋಗ್ಯವಲ್ಲ. ಬತ್ತ, ಕಡಲೆ, ಗೋದಿ, ಜೋಳ ಮತ್ತು ಹತ್ತಿ ಇಲ್ಲಿಯ ಮುಖ್ಯ ಬೆಳೆಗಳು. ಈ ಜಿಲ್ಲೆಯ ಪಶ್ಚಿಮಕ್ಕಿರುವ ರಂಭಾಪುರ ವಲಯದಲ್ಲಿ ಮ್ಯಾಂಗನೀಸ್ ಅದುರಿನ ನಿಕ್ಷೇಪಗಳು ದೊರೆತಿವೆ. ಜಿಲ್ಲೆಯ ಬಹುಪಾಲು ಜನ ಆದಿವಾಸಿಗಳು. ಭಿಲ್ಲರು, ಭಿಲಬ್ಬರು ಹಾಗೂ ಪಾಟ್ಲಿಯಾಗಳು ಇವರಲ್ಲಿ ಮುಖ್ಯರು. ಶೈಕ್ಷಣಿಕವಾಗಿ ಮತ್ತು ಆರ್ಥಿಕವಾಗಿ ಈ ಜಿಲ್ಲೆ ಹೆಚ್ಚಿನ ಪ್ರಗತಿ ಸಾಧಿಸಿಲ್ಲ.
ವರ್ಗ:ಮಧ್ಯಪ್ರದೇಶದ ಜಿಲ್ಲೆಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಫಲಕ್ನುಮ
thumb|300px
ಫಲಕ್ನುಮ ಹೈದರಾಬಾದ್ ತೆಲಂಗಾಣ ಭಾರತದಲ್ಲಿ ಇರುವ ಒಂದು ಅರಮನೆ. ಇದು ಪೈಗಃ ಹೈದರಾಬಾದ್ ರಾಜ್ಯಕ್ಕೆ ಸೇರಿತ್ತು, ಮತ್ತು ನಂತರ ಹೈದರಾಬಾದ್ ನಿಜಾಮರ ಸ್ವತ್ತಾಯಿತು. ಇದು ಒಂದು 32-ಎಕರೆ (13 ಹೆ) ಪ್ರದೇಶದಲ್ಲಿ ಫಲಕ್ನುಮದಲ್ಲಿ, ಚಾರ್ಮಿನಾರ್ ಇಂದ 5 ಕಿ.ಮೀ. ದೂರದಲ್ಲಿ ಇದೆ. ಇದು, ಹೈದರಾಬಾದ್ ಪ್ರಧಾನಿಯಾಗಿದ್ದ ಮತ್ತು ಆರನೇ ನಿಜಾಮ್ ಮೀರ್ ಮಹಬೂಬ್ ಅಲಿ ಖಾನ್ ನವಾಬ್ ಬಹದ್ದೂರ್ ಅವರ ಚಿಕ್ಕಪ್ಪ ಮತ್ತು ಭಾವ ಎನಿಸಿಕೊಂಡ ನವಾಬ್ ವಿಕರ್ ಉಲ್ ಉಮ್ರಾ, ನಿರ್ಮಿಸಿದರು. ಫಾಲಕ್-ನುಮಾ ಅಥವಾ ಉರ್ದುವಿನಲ್ಲಿ "ಆಕಾಶದ ಕನ್ನಡಿ" ಅಥವಾ "ಆಕಾಶದಂತೆ" ಎಂದರ್ಥ.
ವಿನ್ಯಾಸ
ಒಬ್ಬ ಇಂಗ್ಲಿಷ್ ವಾಸ್ತುಶಿಲ್ಪಿಯು ಈ ಅರಮನೆಯ ವಿನ್ಯಾಸ ಮಾಡಿದ್ದರೆ. ಇದರ ನಿರ್ಮಾಣಕ್ಕೆ ಅಡಿಪಾಯ ಸರ್ ವಿಕಾರ್ 3 ಮಾರ್ಚ್ 1884 ಹಾಕಿದರು. ಅವರು ಸಿಕಂದರ್ ಜಾಹ್ ಬಹದ್ದೂರ್, lllನೆ ನಿಜಾಮ  ಹೈದರಾಬಾದ್ ಇವರ ಮೊಮ್ಮಗ. ಇದರ ನಿರ್ಮಾಣ ಪೂರ್ಣಗೊಳಿಸಲು ಮತ್ತು ಅರಮನೆಯ ಒಳಗಿನ ವಿನ್ಯಾಸಗಳನ್ನು ಒದಗಿಸಲು ಒಂಬತ್ತು ವರ್ಷ ತೆಗೆದುಕೊಂಡಿತು. ಸರ್ ವಿಕಾರ್ ಡಿಸೆಂಬರ್ 1890 ರಲ್ಲಿ ಫಲಕ್ನುಮ ಅರಮನೆಯ ಗೋಲ್ ಬಾಂಗ್ಲಾ ಮತ್ತು ಜೇನನ ಮಹೇಲ್ಗೆ ಸ್ಥಳಾಂತರಗೊಂಡರು ಮತ್ತು ನಿಕಟವಾಗಿ ಮರ್ದನ ಭಾಗದ ಕೆಲಸದ ಮೇಲ್ವಿಚಾರಣೆ ನೋಡಿಲೊಳ್ಳಲು. ಇದು ಸಂಪೂರ್ಣವಾಗಿ ಇಟಾಲಿಯನ್ ಅಮೃತಶಿಲೆ ಇಂದ ಮಾಡಲಾಗಿದ್ದು 93,971 ಚದರ ಮೀಟರ್ ಪ್ರದೇಶ ಆವರಿಸಿರುತ್ತದೆ.
ಅರಮನೆ ಚೇಳಿನ ಆಕಾರದಲ್ಲಿ ನಿರ್ಮಿಸಲಾಯಿತು ಮತ್ತು ಅದರ ಎರಡು ಕೊಂಡಿಗಳನ್ನು ಹೋಲುವಂತೆ ಉತ್ತರ ದಿಕ್ಕಿಗೆ ಎರಡು ರೆಕ್ಕೆಗಳು ವ್ಯಾಪಿಸಿದೆ. ಮಧ್ಯ ಭಾಗವನ್ನು ಮುಖ್ಯ ಕಟ್ಟಡ ಮತ್ತು ಅಡಿಗೆ ಕೋಣೆ ಆವರಿಸಿದೆ, ಗೋಲ್ ಬಾಂಗ್ಲಾ, ಜೇನನ ಮಹೇಲ್, ಮತ್ತು ಜನಾನ ಕ್ವಾರ್ಟರ್ಸ್ ದಕ್ಷಿಣಕ್ಕೆ ಆವರಿಸಿಕೊಂಡಿದೆ. ನವಾಬ್ ಅವರು ಒಬ್ಬ ಹುರುಪಿನ ಪ್ರವಾಸಿಗರಾಗಿದ್ದರು, ಮತ್ತು ಅದು ಅವರ ವಾಸ್ತುಶಿಲ್ಪದಲ್ಲಿ ಪ್ರಭಾವಬೀರಿದೆ.
ಫಲಕ್ನುಮ ಅರಮನೆ ಇಟಾಲಿಯನ್ ಮತ್ತು ಟ್ಯೂಡರ್ ವಾಸ್ತುಶಿಲ್ಪದ ಒಂದು ಅಪರೂಪದ ಮಿಶ್ರಣವಾಗಿದೆ. ಇದರ ಬಣ್ಣ ಲೇಪಿತ ಗಾಜಿನ ಕಿಟಕಿಗಳಿಂದ ಬಣ್ಣದ ಒಂದು ಸ್ಪೆಕ್ಟ್ರಮ್ ಕೋಣೆಗಳ ಒಳಗೆ ಚೆಲ್ಲುತ್ತದೆ.
ಇತಿಹಾಸ
ಇದು ಸರ್ ವಿಕಾರ್ (ಹೈದರಾಬಾದ್ ಮತ್ತು ಬೇರಾರ್ ಪ್ರಧಾನಿ) ಅವರ ಖಾಸಗಿ ನಿವಾಸವಾಗಿ ಅರಮನೆ ಬಳಸಲಾಗುತ್ತದೆ ಮತ್ತು ಅರಮನೆ 1897-1898 ಸುಮಾರು ಹೈದರಾಬಾದ್ 6 ನಿಜಾಮ್ ಹಸ್ತಾಂತರಿಸಿದರು ಮತ್ತು ನಂತರ ಅರಮನೆಯನ್ನು ಹೊಸ ಮಾಲೀಕರಿಗೆ ಹಸ್ತಾಂತರಿಸಲಾಯಿತು. ಸರ್ ವಿಕಾರ್, ಹೈದರಾಬಾದ್ ಪ್ರಧಾನಿ ಅಲ್ಲದೆ ಪೈಗಃ ದ ಆಮೀರ್ ಕೂಡ ಆಗಿದ್ದರು ಅಲ್ಲದೆ ಅವರು ಮೂರನೇ ನಿಜಾಮ್ರ ಮೊಮ್ಮಗ ಕೂಡ ಆಗಿದ್ದರು. ಅವರು ಯುವರಾಣಿ ಜಹಂದಾರ್ ಉನ್ನಿಸ ಬೇಗಂ ಸಾಹಿಬ ಅವರನ್ನು ಮದುವೆಯಾಗಿದ್ದರು ಮತ್ತು ರಾಣಿಯವರನ್ನು ಲೇಡಿ ವಿಕರ್ ಉಲ್ ಉಮ್ರಾ ಎಂದು ಕೂಡ ಕರೆಯಲಾಗುತ್ತಿತ್ತು ಮತ್ತು ಇವರು ನವಾಬ್ ಆಫ್ಜ್ಯಲ್ ಉಲ್ ದೌಲ ಬಹದ್ದೂರ್ 5ನೆ ನಿಜಾಮರ ಮಗಳಾಗಿದ್ದರು ಮತ್ತು ನವಾಬ್ ಮಿರ್ ಮೆಹಬೂಬ್ ಅಲಿ ಕಹ್ನ್ ಬಹದ್ದೂರ್ 6ನೆ ನಿಜಾಮರ ಅಕ್ಕ ಆಗಿದ್ದರು.
ಸರ್ ವಿಕರ್ ಉಲ್ ಊಮ್ರ ಬಹದ್ದೂರ್ ಅವರ ಮುದ್ರೆ "ವೋ" ,ಪೀಠೋಪಕರಣಗಳ ಮೇಲೆ, ಗೋಡೆಗಳು ಮತ್ತು ಅರಮನೆಯ ಸೀಲಿಂಗ್ ಮೇಲೆ ಕಾಣಬಹುದು.
ಫಲಕ್ನುಮ ಅರಮನೆ ನಿರ್ಮಿಸಿ ನಲವತ್ತು ಲಕ್ಷ ರೂಪಾಯಿಗಳ ವೆಚ್ಚದಲ್ಲಿ ಅಮೀರ್ ಮತ್ತು ಪೈಗಃ ಸರ್ ವಿಕರ್ ಉಲ್ ಉಮ್ರಾ ಒದಗಿಸಲ್ಪಟ್ಟಿದ್ದು ಮತ್ತು ಇದನ್ನು ಪೂರ್ಣಗೊಳಿಸಲು ಸರ್ ವಿಕಾರ್ ಅವರ ಎಸ್ಟೇಟ್ ಮತ್ತು ಆದಾಯ 15 ಗನ್ ಸೆಲ್ಯೂಟ್ ಹೊಂದುವಷ್ಟಿದ್ದರು ಅವರ ಕನಸಿನ ಯೋಜನೆಯನ್ನು ಪೂರ್ಣಗೊಳಿಸಲು (ಪೈಗಃ ಒಂದು ರಾಜ್ಯದ ಒಳಗೊಂದು ರಾಜ್ಯ ಎಂದು ಅದರ ಸಂಪೂರ್ಣ ಗಾತ್ರ, ಸಂಪತ್ತು ಮತ್ತು ಆದಾಯ ಆಧಾರಿಸಿ ಕರೆಯುತ್ತಿದ್ದರು) ಹಣಕ್ಕಾಗಿ ಬ್ಯಾಂಕ್ ಬಂಗಾಳದಲ್ಲಿ ಸಾಲ ಮಾಡಬೇಕಾಯಿತು. 1897 ರ ವಸಂತಕಾಲದಲ್ಲಿ ಮೆಹಬೂಬ್ ಅಲಿ ಪಾಶಾ ನಿಜಾಮ್ VI ನೇ ಅರಮನೆಗೆ ಆಹ್ವಾನಿಸಲಾಯಿತು ನಿಜಾಮ್ ಅರಮನೆಯನ್ನು ಎಷ್ಟು ಇಷ್ಟಪಟ್ಟರೆಂದರೆ ಇದು ಅವರ ಹಿರಿಯ ಸಹೋದರಿ ಲೇಡಿ ವಿಕಾರ್ ನಿವಾಸವಾಗಿದ್ದರಿಂದ ಅಲ್ಲೇ ಉಳಿಯಲು ನಿರ್ಧರಿಸಿದರು. ಅವರು ಒಂದು ವಾರ ಇರಬೇಕಾದವರು ಹದಿನೈದು ದಿನದವರೆಗೂ ಮುಂದೂಡಿದರು ಮತ್ತು ನಂತರ ಅದು ಒಂದು ತಿಂಗಳಾಯಿತು ಮತ್ತು ನಂತರ ಅಂತಿಮವಾಗಿ ಸರ್ ವಿಕರ್ ಅವರು ಸಾರ್ವಭೌಮರು ಅರಮನೆ ಇಷ್ಟಪಟ್ಟಿದ್ದರೆ ಅದನ್ನು ನಝರ್ (ನಿವೇದನೆ) ಎಂದು ಇದು ನೀಡಿ ಗೌರವಿಸಿದರು. ನಿಜಾಮ್ ಅದನ್ನು ಇಷ್ಟಪಟ್ಟರು ಅವರು ತೂಕದ ಮನುಷ್ಯರಾದರಿಂದ, ರಾಜಕುಟುಂಬದ ಮೂಲಗಳ ಪ್ರಕಾರ ಅವರು ಸರ್ ವಿಕಾರ್ ಅವರಿಗೆ ಗಣನೀಯ ಮೊತ್ತದ ಹಣ ನೀಡಿದರೆಂದು ಹೇಳಲಾಗುತ್ತದೆ. ಆದಾಗ್ಯೂ ಪೈಗಃ ಕುಟುಂಬದ ಸದಸ್ಯರು ಸುಮಾರು 20 ಲಕ್ಷ ಹಣ ಕೊಟ್ಟರೆಂದು ಹೇಳುತ್ತಾರೆ ಮತ್ತು ಉಳಿದವುಗಳನ್ನು ನಝರ್ ಅಥವಾ ನಿವೇದನೆ ಎಂದು ಸ್ವೀಕರಿಸಲಾಯಿತು. ಇದನ್ನು ನಿಜಾಮ್ ಅವರು ರಾಜ ಅತಿಥಿ ಗೃಹವಾಗಿ ಉಪಯೋಗಿಸುತ್ತಿದ್ದರು ಕಾರಣ ಇದು ಇಡೀ ನಗರದ ಒಂದು ಸುಂದರ ದೃಷ್ಟಿಕೋನ ಹೊಂದಿತ್ತು.
ಫಲಕ್ನುಮ 1950 ನಂತರ ಸ್ತಬ್ದವಾಯಿತು. ಕಟ್ಟಕಡೆಯ ಮುಖ್ಯ ಅತಿಥಿ ಭಾರತದ ರಾಷ್ಟ್ರಪತಿ ರಾಜೇಂದ್ರ ಪ್ರಸಾದ್, ಅವರು 1951ರಲ್ಲಿ ಉಳಿದುಕೊಂಡಿದ್ದರು. ಅರಮನೆ ನಂತರ ಹೆಚ್ಚಾಗಿ ಮುಚ್ಚಲಾಯಿತು ಮತ್ತು ಇದು ಹೊಟೇಲ್ ತಾಜ್ ಗ್ರೂಪ್ ಭೋಗ್ಯಕ್ಕೆ ನೀಡಲಾಯಿತು ನಂತರ ಒಂದು ದೊಡ್ಡ ಪುನಃಸ್ಥಾಪನೆಗೆ ಒಳಗಾಯಿತು. ಅದರ ಮೂಲ ಭವ್ಯತೆಯನ್ನು ಪುನಃ ಜವಾಬ್ದಾರಿಯನ್ನು H.H ಪ್ರಿನ್ಸೆಸ್ ಎಸ್ರ ಜಃ, H.E.H ಹೈದರಾಬಾದ್ VIlIನೇ  ನಿಜಾಮರ ಮೊದಲ ಪತ್ನಿ ನೇತೃತ್ವವನ್ನು ವಹಿಸಿದರು.
ಒಂದು ಐಷಾರಾಮಿ ಹೋಟೆಲ್ ನವೀಕರಣ
2000 ರಲ್ಲಿ ತಾಜ್ ಹೊಟೇಲ್ ನವೀಕರಿಸುವ ಮತ್ತು ಅರಮನೆಯ ಕಾಪಾಡುವ ಆರಂಭಿಸಿದರು.ನವೀಕರಿಸಲಾಯಿತು ಹೋಟೆಲ್ ನವೆಂಬರ್ 2010 ರಲ್ಲಿ ಪ್ರಾರಂಭವಾಯಿತು,ಕೊಠಡಿಗಳು ಮತ್ತು ಕೋಣೆಗಳು ಅಲಂಕೃತ ಪೀಠೋಪಕರಣ, ಕರಕುಶಲ ತಪೆಸ್ತ್ರಿಎಸ್ ಮತ್ತು ಫ್ರಾನ್ಸ್ ನಿಂದ ಅಂಚುಳ್ಳ ಅಲಂಕರಿಸಲಾಗಿತ್ತು.. ಒಳಾಂಗಣ ಇಂಗ್ಲಿಷ್ ಮತ್ತು ವೆನಿಸ್ ಗೊಂಚಲು ಮತ್ತು ಸಂಕೀರ್ಣವಾದ ಹಸಿಚಿತ್ರಗಳಲ್ಲಿ, ಮತ್ತು ವರ್ಣಚಿತ್ರಗಳು, ಮೂರ್ತಿಗಳು, ಪೀಠೋಪಕರಣ, ಹಸ್ತಪ್ರತಿಗಳು ಮತ್ತು ಪುಸ್ತಕಗಳು ಅಪರೂಪದ ಕಲಾಕೃತಿಗಳನ್ನು ಹೊರಾಂಗಣ ಮಹಡಿಯ ಹೊಂದಿವೆ. ಅರಮನೆಯಲ್ಲಿ 101 ಆಸನಗಳುಳ್ಳ ಊಟದ ಹಾಲ್, ವಿಶ್ವದ ದೊಡ್ಡ, ಮತ್ತು ದರ್ಬಾರ್ ಹಾಲ್ ಪರಿಗಣಿಸಲಾಗುತ್ತದೆ ಸಂಕೀರ್ಣ ಕೆತ್ತಿದ ಮರದ ಛಾವಣಿಗಳು, ನೆಲದ ಅಂತಸ್ತುಗಳು, ಆಕ್ರೋಡು ಪೀಠೋಪಕರಣ ಮತ್ತು ಕರಕುಶಲ ಕನ್ನಡಿಗಳು ಅಲಂಕರಿಸಿ ಹೊಂದಿದೆ.
ಉಲ್ಲೇಖಗಳು
ವರ್ಗ: ವಿಕೀಕರಣ ಮಾಡಬೇಕಿರುವ ಲೇಖನಗಳು
ವಿಜಲ್ (ಚಲನಚಿತ್ರ)
ವಿಜಲ್ 2013 ರ ಕನ್ನಡ ಭಾಷೆಯ ಭಯಾನಕ ಚಲನಚಿತ್ರವಾಗಿದ್ದು, ಚಿರಂಜೀವಿ ಸರ್ಜಾ ಅವರು ಪ್ರಣಿತಾ ಸುಭಾಷ್ ಜೊತೆಗೆ ನಟಿಸಿದ್ದಾರೆ ಮತ್ತು ಲವ್ ಗುರು ಖ್ಯಾತಿಯ ಪ್ರಶಾಂತ್ ರಾಜ್ ನಿರ್ದೇಶಿಸಿದ್ದಾರೆ. ಈ ಕಥೆಯು ತಮ್ಮ ಕನಸುಗಳನ್ನು ಬೆನ್ನಟ್ಟುತ್ತಿರುವ ನಿಶ್ಚಿತಾರ್ಥವಾದ ಜೋಡಿಯ ಸುತ್ತ ಸುತ್ತುತ್ತದೆ, ಇದು ಕನ್ನಡ ಚಲನಚಿತ್ರೋದ್ಯಮದಲ್ಲಿ ಈ ತರಹದ ಮೊದಲನೆಯ ಚಿತ್ರ. ಇದು 2012 ರ ತಮಿಳಿನ ಪಿಜ್ಜಾ ಚಿತ್ರದ ರಿಮೇಕ್ ಆಗಿದೆ. ಖ್ಯಾತ ನಿರ್ದೇಶಕರಾದ ಗುರುಪ್ರಸಾದ್ ಮತ್ತು ಚಿ. ಚಿತ್ರದಲ್ಲಿ ಗುರುದತ್ ಪೋಷಕ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.
ಕಥಾವಸ್ತು
ಪಿಜ್ಜಾ ಡೆಲಿವರಿ ಹುಡುಗನಾದ ರಾಮ್ ತನ್ನ ಗೆಳತಿ ಅನು ಗರ್ಭಿಣಿಯಾದ ನಂತರ ಮದುವೆಯಾಗುವುದರೊಂದಿಗೆ ಕಥೆಯು ರೋಮ್ಯಾಂಟಿಕ್ ಟಿಪ್ಪಣಿಯಲ್ಲಿ ಪ್ರಾರಂಭವಾಗುತ್ತದೆ. ಪಿಜ್ಜಾ ವಿತರಿಸಲು ಸ್ಮಿತಾ ಬಂಗಲೆಗೆ ರಾಮ್ ಭೇಟಿ ನೀಡಿದಾಗ ಕಥೆಯು ಕುತೂಹಲಕಾರಿ ತಿರುವು ಪಡೆಯುತ್ತದೆ. ದೆವ್ವದ ಮನೆಯಲ್ಲಿ ಮುಂದೆ ನಡೆಯುವ ಕಥೆಯು ವಜ್ರಗಳಿಗೆ ಸಂಬಂಧಿಸಿದೆ.
ಬಿಡುಗಡೆ
ವಿಶಲ್ 12 ಜುಲೈ 2013 ರಂದು ಕರ್ನಾಟಕದಾದ್ಯಂತ ದೆಹಲಿ, ಚೆನ್ನೈ, ಪುಣೆ, ಮುಂಬೈ ಮತ್ತು ಹೈದರಾಬಾದ್‌ನಲ್ಲಿ ಸುಮಾರು 75+ ಚಿತ್ರಮಂದಿರಗಳು ಮತ್ತು PVR ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಯಿತು. ಯೋಗ್ಯ ಬಜೆಟ್‌ನಲ್ಲಿ ನಿರ್ಮಾಣ ಮಾಡಲಾಗಿದ್ದು, ಮೊದಲ ದಿನವೇ ೩೭ ಲಕ್ಷ ರೂ. ಗಳಿಸಿತು. ಕರ್ನಾಟಕದಾದ್ಯಂತ ಎಲ್ಲಾ ಚಿತ್ರಮಂದಿರಗಳಲ್ಲಿ 70% ಆಕ್ಯುಪೆನ್ಸಿಯನ್ನು ಹೊಂದಿತ್ತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಅಪಘಾತಗಳು
right|thumb|ಫ಼ುಟ್‍ಬಾಲ್ ಆಟದಲ್ಲಿ ಕಂಬಿಬೇಲಿ ಅಪಘಾತ
ಅಪಘಾತವು (ಆಕಸ್ಮಿಕ) ಒಂದು ಅನಪೇಕ್ಷಿತ, ಪ್ರಾಸಂಗಿಕ, ಮತ್ತು ಅಯೋಜಿತ ಘಟನೆ. ಅದು ಸಂಭವಿಸುವುದಕ್ಕೆ ಮೊದಲು, ಅದಕ್ಕೆ ದಾರಿಕಲ್ಪಿಸುವ ಸಂದರ್ಭಗಳನ್ನು ಗುರುತಿಸಿ ಕ್ರಮ ತೆಗೆದುಕೊಂಡರೆ ಅಪಘಾತವನ್ನು ತಡೆಗಟ್ಟಬಹುದು. ಅನುದ್ದೇಶಿತ ಗಾಯವನ್ನು ಅಧ್ಯಯನ ಮಾಡುವ ಬಹುತೇಕ ವಿಜ್ಞಾನಿಗಳು "ಅಪಘಾತ" ಪದವನ್ನು ಬಳಸುವುದಿಲ್ಲ ಮತ್ತು ತೀವ್ರ ಗಾಯದ ಅಪಾಯವನ್ನು ಹೆಚ್ಚಿಸುವ ಮತ್ತು ಗಾಯದ ವ್ಯಾಪ್ತಿ ಮತ್ತು ತೀವ್ರತೆಯನ್ನು ಕಡಿಮೆಮಾಡುವ ಅಂಶಗಳ ಮೇಲೆ ಕೇಂದ್ರೀಕರಿಸುತ್ತಾರೆ.
ಅನುದ್ದೇಶಿತ ಮೋಟಾರು ವಾಹನ ಘರ್ಷಣೆಗಳು ಅಥವಾ ಬೀಳಿಕೆಗಳು, ಯಾವುದಾದರೂ ಚೂಪಾದ, ಬಿಸಿಯಾದ, ವಿದ್ಯುತ್ತಿನ ವಸ್ತುವಿನಿಂದ ಗಾಯಗೊಳ್ಳುವುದು ಅಥವಾ ವಿಷ ಸೇವಿಸುವುದು, ಅಪಘಾತಗಳ ಕೆಲವು ಭೌತಿಕ ಉದಾಹರಣೆಗಳು. ಅನುದ್ದೇಶಿತವಾಗಿ ರಹಸ್ಯವನ್ನು ಬಹಿರಂಗ ಮಾಡುವುದು ಅಥವಾ ಏನನ್ನಾದರೂ ತಪ್ಪಾಗಿ ಹೇಳುವುದು, ಅಥವಾ ಭೇಟಿ ಏರ್ಪಾಟನ್ನು ಮರೆಯುವುದು, ಇತ್ಯಾದಿಗಳು ಅಭೌತಿಕ ಉದಾಹರಣೆಗಳು.
ಕಾರ್ಯ ನಿರ್ವಹಣೆಯ ಅವಧಿಯಲ್ಲಿನ ಅಥವಾ ಅದರಿಂದ ಉದ್ಭವಿಸಿದ ಅಪಘಾತಗಳನ್ನು ಕೆಲಸದ ಅಪಘಾತಗಳೆಂದು ಕರೆಯಲಾಗುತ್ತದೆ. ಅಂತಾರಾಷ್ಟ್ರೀಯ ಕಾರ್ಮಿಕ ಸಂಘಟನೆಯ ಪ್ರಕಾರ, ಪ್ರತಿ ವರ್ಷ ಕೆಲಸದ ಸಮಯದಲ್ಲಿ ೩೩೭ ಮಿಲಿಯಕ್ಕಿಂತ ಹೆಚ್ಚು ಅಪಘಾತಗಳು ಆಗುತ್ತವೆ, ಪರಿಣಾಮವಾಗಿ, ಔದ್ಯೋಗಿಕ ರೋಗಗಳೊಂದಿಗೆ, ವಾರ್ಷಿಕವಾಗಿ ೨.೩ ಮಿಲಿಯಕ್ಕಿಂತ ಹೆಚ್ಚು ಸಾವುಗಳು ಸಂಭವಿಸುತ್ತವೆ. ವ್ಯತಿರಿಕ್ತವಾಗಿ, ಬಿಡುವು ಸಂಬಂಧಿತ ಅಪಘಾತಗಳು ಮುಖ್ಯವಾಗಿ ಕ್ರೀಡಾ ಗಾಯಗಳಾಗಿರುತ್ತವೆ.
ವಿಷಗಳು, ವಾಹನ ಡಿಕ್ಕಿಗಳು ಮತ್ತು ಬೀಳಿಕೆಗಳು ಮಾರಕ ಗಾಯಗಳ ಅತ್ಯಂತ ಸಾಮಾನ್ಯ ಕಾರಣಗಳಾಗಿವೆ. ಅಮೇರಿಕದ ಆರೋಗ್ಯ ಅಂಕಿಅಂಶಗಳ ರಾಷ್ಟ್ರೀಯ ಕೇಂದ್ರದ ರಾಷ್ಟ್ರೀಯ ಜನನ ಮರಣ ಅಂಕಿಅಂಶಗಳಿಂದ ಪಡೆದ ದತ್ತಾಂಶ ಬಳಸಿದ ಮನೆಯಲ್ಲಿ ಅನುಭವಿಸಿದ ಗಾಯಗಳ ಒಂದು ೨೦೦೫ರ ಸಮೀಕ್ಷೆಯ ಪ್ರಕಾರ ಬೀಳಿಕೆಗಳು, ವಿಷ ಸೇರಿಕೆ ಮತ್ತು ಬೆಂಕಿ/ಸುಟ್ಟ ಗಾಯಗಳು ಮರಣಗಳ ಅತ್ಯಂತ ಸಾಮಾನ್ಯ ಕಾರಣಗಳು.
ಉಲ್ಲೇಖ
ವರ್ಗ:ದುರಂತಗಳು ವರ್ಗ:ಅಪಘಾತಗಳು ವರ್ಗ:ವಿಪತ್ತುಗಳು
ಬಿ.ಕೆ.ಗುಡದಿನ್ನಿ
'''ಬಿ.ಕೆ. ಗುಡದಿನ್ನಿ''' (ಬಸಗೊಂಡಪ್ಪ ಕಾಡಪ್ಪ ಗುಡದಿನ್ನಿ)ಯವರು ವಿಜಯಪುರ ಜಿಲ್ಲೆಯ ಮಾಜಿ ಶಾಸಕ, ಸಂಸದ ಹಾಗೂ ಹಿರಿಯ ರಾಜಕಾರಣಿ.
ಸೋನಗಾರ
thumb|300px
ಬಿ.ಕೆ.ಗುಡದಿನ್ನಿ
ಪರಿಚಯ
ಗುಡದಿನ್ನಿಯವರು 8ನೇ ಏಪ್ರಿಲ್ 1930 ರಂದು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಸಾರವಾಡ ಗ್ರಾಮದಲ್ಲಿ ಜನಿಸಿದರು.
ಸೋನಗಾರ
ಸೋನಗಾರನು ಚಿನ್ನ ಮತ್ತು ಇತರ ಅಮೂಲ್ಯ ಲೋಹಗಳ ಕೆಲಸದಲ್ಲಿ ಪರಿಣತಿ ಹೊಂದಿರುವ ಒಬ್ಬ ಲೋಹಗೆಲಸಕಾರ. ಐತಿಹಾಸಿಕವಾಗಿ, ಸೋನಗಾರರು ಬೆಳ್ಳಿ ಸಾಮಾನು, ಹರಿವಾಣಗಳು, ಪಾನಪಾತ್ರೆಗಳು, ಅಲಂಕಾರಿಕ ಮತ್ತು ಬಳಸಬಲ್ಲ ಪಾತ್ರೆಗಳು, ಸಾಂಪ್ರದಾಯಿಕ ಅಥವಾ ಧಾರ್ಮಿಕ ವಸ್ತುಗಳನ್ನು ಕೂಡ ತಯಾರಿಸಿದ್ದಾರೆ, ಮತ್ತು ಅಪರೂಪವಾಗಿ ಕಿಂಟ್ಸುನಿ ಬಳಸಿ, ಆದರೆ ಅಮೂಲ್ಯ ಲೋಹಗಳ ಏರುತ್ತಿರುವ ಬೆಲೆಗಳು ಅಂತಹ ವಸ್ತುಗಳ ತಯಾರಿಕೆಯನ್ನು ದೊಡ್ಡ ಮಟ್ಟಿಗೆ ಕುಂಠಿತಗೊಳಿಸಿವೆ.
ಸೋನಗಾರರು ಅರದಿಂದ ಉಜ್ಜಿ, ಬೆಸುಗೆ ಹಾಕಿ, ಗರಗಸದಿಂದ ಕತ್ತರಿಸಿ, ಫ಼ೋರ್ಜಿಂಗ್‍ನಿಂದ, ಎರಕ ಹಾಕುವಿಕೆಯಿಂದ, ಮತ್ತು ಲೋಹದ ನಯಗೊಳಿಸುವಿಕೆ ಮೂಲಕ ಲೋಹಕ್ಕೆ ಆಕಾರ ಕೊಡುವುದರಲ್ಲಿ ನುರಿತವರಾಗಿರಬೇಕು. ಈ ಉದ್ಯೋಗ ಆಗಾಗ್ಗೆ ಆಭರಣ ತಯಾರಿಕೆ ಕೌಶಲಗಳು, ಜೊತೆಗೆ ಬಹಳವಾಗಿ ಹೋಲುವ ರಜತಕರ್ಮಿಯ ಕೌಶಲಗಳನ್ನೂ ಒಳಗೊಂಡಿದೆ.
ಬಿ.ಕೆ.ಗುಡದಿನ್ನಿ
ರಾಜಕೀಯ
1967ರಲ್ಲಿ ಸ್ವತಂತ್ರ ಪಕ್ಷದಿಂದ 4ನೇ ಲೋಕಸಭೆಗೆ ಜೆ.ಡಿ. ಪಾಟೀಲ ಆಯ್ಕೆಯಾಗಿದ್ದರು. ಆದರೆ ಜೆ.ಡಿ. ಪಾಟೀಲರ ಅಕಾಲಿಕ ಮರಣದಿಂದ ಅದೇ ವರ್ಷ ನಡೆದ ಉಪಚುನಾವಣೆಗೆ ಬಿ.ಕೆ. ಗುಡದಿನ್ನಿ ಅವರು ಕಾಂಗ್ರೆಸ್‌ನಿಂದ ಲೋಕಸಭೆ ಚುನಾವಣೆಯಲ್ಲಿ 1,07,997 ಮತ ಪಡೆಯುವ ಮೂಲಕ ಗೆಲುವಿನ ನಗೆ ಬೀರಿ ಮೊದಲ ಬಾರಿಗೆ ಸಂಸತ್‌ ಪ್ರವೇಶಿಸಿದರು.
ಸೋನಗಾರ
ಉಲ್ಲೇಖಗಳು
ವರ್ಗ:ಆಭರಣ ತಯಾರಿಕೆ
ಬಿ.ಕೆ.ಗುಡದಿನ್ನಿ
ರಾಜಕೀಯ
ಸುದೀರ್ಘ 12 ವರ್ಷಗಳ ಬಳಿಕ 1989ರಲ್ಲಿ 9ನೇ ಲೋಕಸಭೆಗೆ ನಡೆದ ಚುನಾವಣೆಯಲ್ಲಿ ಕಾಂಗ್ರೆಸ್‌ನಿಂದ ಸ್ಪರ್ಧಿಸಿ 3,06,050 ಮತಗಳನ್ನು ಗಳಿಸುವ ಮೂಲಕ 2ನೇ ಅವಧಿಗೆ ಲೋಕಸಭೆ ಸದಸ್ಯರಾಗಿ ಆಯ್ಕೆಯಾದರು.
ನಂತರ 1991ರಲ್ಲಿ 10ನೇ ಲೋಕಸಭೆಗೆ ನಡೆದ ಚುನಾವಣೆಗೆ ಪುನಃ ಕಾಂಗ್ರೆಸ್‌ನಿಂದ ಸ್ಪರ್ಧಿಸಿ 2,07,887 ಮತಗಳನ್ನು ಪಡೆಯುವ ಮೂಲಕ 3ನೇ ಅವಧಿಗೂ ಸಂಸತ್‌ ಪ್ರವೇಶಿಸಿದ್ದರು.
ರಾಜ್ಯ ರಾಜಕಾರಣ
1977ರ ತುರ್ತು ಪರಿಸ್ಥಿತಿಯಲ್ಲಿ 9 ತಿಂಗಳ ಬೆಳಗಾವಿಯ ಹಿಂಡಲಗಾದಲ್ಲಿ ಜೈಲು ವಾಸ ಅನುಭವಿಸಿದ್ದರು. 1989-91ರಲ್ಲಿ ವಿರೇಂದ್ರ ಪಾಟೀಲ ಕಾಂಗ್ರೆಸ್‌ ರಾಜ್ಯಾಧ್ಯಕ್ಷರಾಗಿದ್ದರೆ, ಬಿ.ಕೆ. ಗುಡದಿನ್ನಿಯವರು ಕಾಂಗ್ರೆಸ್‌ ಜಿಲ್ಲಾಧ್ಯಕ್ಷರಾಗಿದ್ದರು. ಆ ಸಂದರ್ಭದಲ್ಲಿ ವಿಧಾನಸಭೆಗೆ ನಡೆದ ಚುನಾವಣೆಗೆ 8ಕ್ಕೆ 8 ಮತಕ್ಷೇತ್ರಗಳಲ್ಲಿ ಕಾಂಗ್ರೆಸ್‌ ಜಯಭೇರಿ ಬಾರಿಸುವಂತೆ ನೋಡಿಕೊಂಡಿದ್ದರು.
ಕಲಾವಿದ ಮತ್ತು ಪತ್ರಕರ್ತ
3 ಬಾರಿ ಸಂಸದ, 2 ಬಾರಿ ಎಂಎಲ್ಸಿಯಾಗಿದ್ದ ಬಿ.ಕೆ. ಗುಡಿದಿನ್ನಿ ಅವರದ್ದು ಬಹುಮುಖ ವ್ಯಕ್ತಿತ್ವ. ನಾಟಕ ಅಭಿಯನವೆಂದರೆ ಇವರಿಗೆ ಪಂಚಪ್ರಾಣವಾಗಿತ್ತು. ನೀಡಿದ ಪಾತ್ರವನ್ನು ಮನೋಜ್ಞವಾಗಿ ಅಭಿನಯಿಸುತ್ತಿದ್ದರಂತೆ. ಪ್ರಾಥಮಿಕ ಶಾಲೆಯಲ್ಲಿದ್ದಾಗಲೇ ಅಕ್ಷಯಾಂಬರ ನಾಟಕದಲ್ಲಿ ವಿಕರ್ಣನಾಗಿ ಅಭಿನಯಿಸಿದ್ದನ್ನು ಗ್ರಾಮದ ಹಿರಿಯರು ಇಂದಿಗೂ ಸ್ಮರಿಸುತ್ತಾರೆ.ಜತೆಗೆ ಸಹಕಾರ ಕ್ಷೇತ್ರದಲ್ಲೂ ಛಾಪು ಮೂಡಿಸಿದ್ದ ಇವರು, ಡಿಸಿಸಿ ಬ್ಯಾಂಕ್‌ ನಿರ್ದೇಶಕ ಹಾಗೂ ಅಧ್ಯಕ್ಷರಾಗಿಯೂ ಕೆಲಸ ಮಾಡಿದ್ದಾರೆ.
ಸಾಮಾಜಿಕ ಕೇಂದ್ರೀಕೃತವಾಗಿ ಕೆಲಸ ಮಾಡುತ್ತಿದ್ದ ಬಿ.ಕೆ. ಗುಡದಿನ್ನಿಯವರ ವಿರುದ್ಧ ಪೀತ-ಪತ್ರಿಕೆಗಳು ತೇಜೋವಧೆಗೆ ಮುಂದಾದವು. ಜನತೆಯಲ್ಲಿ ತಮ್ಮ ಬಗ್ಗೆ ಮೂಡಿದ ತಪ್ಪು ಸಂದೇಶಗಳನ್ನು ಮೂಲೋತ್ಪಾಟನೆ ಮಾಡುವ ಪ್ರಯತ್ನವಾಗಿ ಕರ್ನಾಟಕ ಸಂದೇಶ ವಾರ ಪತ್ರಿಕೆ ಆರಂಭಿಸುವ ಮೂಲಕ ಪೀತ ಪತ್ರಿಕೆಗಳ ಬಣ್ಣ ಬಯಲುಗೊಳಿಸಿದರು. ಅಂದಿನಿಂದ ನಿಷ್ಠುರ ಪತ್ರಕರ್ತರಾಗಿಯೂ ಹೊರಹೊಮ್ಮಿದ ಗುಡದಿನ್ನಿ ಅವರು, ಜಿಲ್ಲೆಯ ಅಜಾತ ಶತ್ರು ಹಾಗೂ ನಾಯಕರತ್ನವಾಗಿ ಹೊರಹೊಮ್ಮಿದ್ದರು.
ಪಾರ್ಶ್ವನಾಥ ಸ್ವಾಮಿ ಬಸದಿ ಮಾರೂರು
ಮಾರೂರಿನ ಪಾಶ್ರ್ವನಾಥ ಸ್ವಾಮಿ ಬಸದಿಯು ಕರ್ನಾಟಕದ ಪುರಾತನ ಬಸದಿಗಳಲ್ಲಿ ಒಂದಾಗಿದೆ.
ಬಿ.ಕೆ.ಗುಡದಿನ್ನಿ
ನಿಧನ
ಬಿ.ಕೆ.ಗುಡದಿನ್ನಿಯವರು 4ನೇ ಡಿಸೆಂಬರ್ 1995ರಲ್ಲಿ ನಿಧನರಾದರು.
ಇದನ್ನೂ ನೋಡಿ
ವರ್ಗ:ಕರ್ನಾಟಕದ ಪರಿಷತ್ ಸದಸ್ಯರು ವರ್ಗ:ಕರ್ನಾಟಕದ ಲೋಕ ಸಭೆ ಸದಸ್ಯರು
ಪಾರ್ಶ್ವನಾಥ ಸ್ವಾಮಿ ಬಸದಿ ಮಾರೂರು
ಸ್ಥಳ
ಬಸದಿಯು ಮಂಗಳೂರು ತಾಲೂಕು ಮಾರೂರು ಗ್ರಾಮದಲ್ಲಿದೆ. ಬಸದಿಯ ಹತ್ತಿರ ಮಾರೂರು (ಹೊಸಂಗಡಿ) ಅರಮನೆಯಿದೆ. ಈ ಬಸದಿಗೆ ಹತ್ತಿರದಲ್ಲಿರುವ ಇನ್ನೊಂದು ಬಸದಿ ಶ್ರೀ ಪುಷ್ಪದಂತಸ್ವಾಮಿ ಬಸದಿ, ಪೆರಿಂಜೆ. ಇಲ್ಲಿಂದ ಅದು ಸುಮಾರು ಮೂರು ಕಿ. ಮೀ. ದೂರದಲ್ಲಿದೆ. ಬಸದಿಯು ಮೂಡುಬಿದಿರೆ ಮಠಕ್ಕೆ ಸೇರಿದೆ. ಇದು ಮೂಡುಬಿದಿರೆಯಿಂದ ವೇಣೂರಿಗೆ ಹೋಗುವ ಮುಖ್ಯರಸ್ತೆಯ ಪಕ್ಕದಲ್ಲಿದೆ. ಬಸದಿಯು ಮೂಡುಬಿದಿರೆಯ 18 ಬಸದಿಗಳಲ್ಲಿ ಒಂದಾಗಿದೆ.
ಮೂಲನಾಯಕ ಶ್ರೀ ಪಾಶ್ರ್ವನಾಥ ಸ್ವಾಮಿ
ಮೂಲನಾಯಕ ಶ್ರೀ ಪಾಶ್ರ್ವನಾಥ ಸ್ವಾಮಿಯ ಮೂರ್ತಿ ಶಿಲೆಯಾಗಿದ್ದು. 18 ಇಂಚು ಎತ್ತರವಿದೆ. ಖಡ್ಗಾಸನ ಭಂಗಿಯಲ್ಲಿದೆ. ಸುತ್ತಲೂ ಮಕರ ತೋರಣದ ಪ್ರಭಾವಳಿಯಿದೆ. ದಿನವೂ ಮೂಲಸ್ವಾಮಿಗೆ ಕ್ಷೀರಾಭಿಷೇಕ, ಜಲಾಭಿಷೇಕ ಹಾಗೂ ಪಂಚಾಮೃತ ಅಭಿಷೇಕಗಳು ನಡೆಯುತ್ತವೆ.
ಪದ್ಮಾವತೀ ಅಮ್ಮನವರು
ಪದ್ಮಾವತೀ ಮಾತೆಯ ಮೂರ್ತಿಯಿದ್ದು, ಪೂಜೆ ನಡೆಯುತ್ತದೆ. ಈ ದೇವಿಗೆ ಸೀರೆ ಉಡಿಸಿ, ಬಳೆಗಳನ್ನು ಹಾಕಿ, ಹೂವಿನಿಂದ ಅಲಂಕಾರ ಮಾಡಿ ಪೂಜೆ ಮಾಡಲಾಗುತ್ತದೆ. ಅಮ್ಮನವರ ಮೂರ್ತಿ ಉತ್ತರಕ್ಕೆ ಮುಖಮಾಡಿಕೊಂಡಿದೆ. ಅಮ್ಮನವರ ಕಾಲಿನ ಬಳಿಯಲ್ಲಿ ಕುಕ್ಕುಟ ಸರ್ಪ ಇಲ್ಲ. ಈ ಬಸದಿಯಲ್ಲಿ ಹೊಂಬುಚದಂತೆ ಅಮ್ಮನವರ ಎದುರು ಹೂ ಹಾಕಿ ನೋಡುವ ಕ್ರಮ ಇದೆ.
ವಿಶೇಷತೆಗಳು
ಶ್ರೀ ಪಾಶ್ರ್ವನಾಥ ಸ್ವಾಮಿಗೆ ವಿಶೇಷ ಸಂದರ್ಭಗಳಲ್ಲಿ ವಿಶೇಷ ಪೂಜೆಗಳು ನಡೆಯುತ್ತವೆ. ವಜ್ರಲೇಪನ ಮಾಡಲಾಗಿಲ್ಲ.ಇಲ್ಲಿಯ ಬ್ರಹ್ಮದೇವರಿಗೆ ಹಾಗೂ ಪದ್ಮಾವತೀ ಅಮ್ಮನವರಿಗೆ ವಿಶೇಷ ಹರಕೆಗಳನ್ನು ಹೇಳಿ ಪೂಜೆಗಳು ನಡೆಯುತ್ತವೆ. ಪರಿಣಾಮವಾಗಿ ಇಷ್ಟಾರ್ಥಗಳು ಈಡೇರುತ್ತವೆ. ಬಸದಿಯಲ್ಲಿ ಒಂದು ದಿನದಲ್ಲಿ ಒಂದು ಹೊತ್ತು ಪೂಜೆ ನಡೆಯುತ್ತದೆ. ಬಸದಿಯಲ್ಲಿ ವಾರ್ಷಿಕೋತ್ಸವ, ಪರ್ವದಿನಗಳು ಹಾಗೂ ಇತರ ಆಚರಣೆಗಳು ನಡೆಯುತ್ತವೆ.
ಪ್ರಾಂಗಣ
ಬಸದಿಯ ಎದುರು ಮಾನಸ್ಥಂಭವಿಲ್ಲ. ಅದರ ಬದಲಿಗೆ ಕನ್ನಡಿಕಲ್ಲು ಎಂಬ ಕಟ್ಟಡವಿದೆ. ಅದು ಮೂರು ಭಾಗ ತೆರೆದಿದ್ದು, ಒಂದು ಭಾಗದಲ್ಲಿ ಶಿಲಾಶಾಸನವಿದೆ. ಬಸದಿಯನ್ನು ಪ್ರವೇಶಿಸುವಾಗ ಸಿಗುವ ಎಡಬಲ ಬದಿಗಳಲ್ಲಿರುವ ಗೋಪುರವನ್ನು ಶ್ರಾವಕ ಬಂಧುಗಳಿಗೆ ಆಸೀನರಾಗಲು ಉಪಯೋಗಿಸುತ್ತಾರೆ. ಹಿಂದೆ ಇಲ್ಲಿ ಯಾವ ಮುನಿಗಳೂ ಇರಲಿಲ್ಲ, ಆದರೆ ಗೋಪರಕ್ಕೆ ತಾಗಿಕೊಂಡು ಮುನಿವಾಸ ಅಥವಾ ಮುನ್ಯಾಸೋ ಎಂಬ ಕೋಣೆ ಇದೆ. ಬಸದಿಯ ಎದುರಿನ ಪ್ರಾರ್ಥನಾ ಮಂಟಪಕ್ಕೆ ಹತ್ತುವಲ್ಲಿ ಗೋಡಯ ಮೇಲೆ ದ್ವಾರಪಾಲಕರ ಚಿತ್ರಗಳಿವೆ. ಎಡಭಾಗದಲ್ಲಿ ಸಮ್ಮೇದ ಶಿಖರ್ಜಿಗಳು ಹಾಗೂ ಬಲಭಾಗದಲ್ಲಿ ವಿಶ್ವನಾಥ ತೀಥರ್ಂಕರರ ಸಮವಸರಣದ ಚಿತ್ರಗಳಿವೆ. ಪ್ರಾರ್ಥನಾ ಮಂಟಪದಲ್ಲಿ ಎರಡು ಕಂಬಗಳಿವೆ. ಅಲ್ಲಿ ಜಯಘಂಟೆಗಳನ್ನು ತೂಗುಹಾಕಲಾಗಿದೆ. ಅಲ್ಲಿಂದ ಮುಂದುವರಿದು ತೀಥರ್ಂಕರ ಸ್ವಾಮಿಯ ಬಳಿಗೆ ಹೋಗುವಾಗ ಸಿಗುವ ಮಂಟಪವನ್ನು ಘಂಟಾಮಂಟಪ ಹಾಗೂ ಮುಂದೆ ಸಿಗುವ ಮಂಟಪವನ್ನು ತೀಥರ್ಂಕರ ಮಂಟಪ ಎಂದು ಕರೆಯುತ್ತಾರೆ. ಗಂಧಕುಟಿಯು ಈ ತೀಥರ್ಂಕರ ಮಂಟಪದಲ್ಲಿ ಇದೆ. ಅದರ ಮುಂದೆ ಇರುವ ಮಂಟಪವನ್ನು ಗರ್ಭಗುಡಿಯೆಂದು ಕರೆಯುತ್ತಾರೆ. ಬಸದಿಯ ಅಂಗಳದ ಬಲಮೂಲೆಯಲ್ಲಿ ಕ್ಷೇತ್ರಪಾಲನ ಸನ್ನಿಧಿಯಿದೆ. ಇದೇ ಅಂಗಳದಲ್ಲಿ ಬೇರೆ ಶಿಲಾಸನ ಇದೆ. ದಶದಿಕ್ಪಾಲಕರ ಕಲ್ಲು ಇದೆ. ಇದಕ್ಕೆ ಪೂಜೆ ಸಲ್ಲಿಸಲಾಗುತ್ತದೆ. ಬಸದಿಯ ಸುತ್ತಲೂ ಪ್ರಾಕಾರ ಗೋಡೆ ಇದೆ. ಅದು ಜೀರ್ಣಾವಸ್ಥೆಯಲ್ಲಿದೆ. ಅದನ್ನು ಮುರಕಲ್ಲುಗಳಿಂದ ನಿರ್ಮಿಸಲಾಗಿತ್ತು.
ಉಲ್ಲೇಖಗಳು
ವರ್ಗ:ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಜೆ ಡಬ್ಲ್ಯೂ ಮ್ಯಾರಿಯೊಟ್
ಜೆ ಡಬ್ಲ್ಯೂ ಮ್ಯಾರಿಯೊಟ್ ಹೋಟೆಲ್ ಮುಂಬಯಿ ಜುಹು ಒಂದು ಪ್ರಮುಖ ಹೋಟೆಲ್ ಮುಂಬಯಿನಲ್ಲಿರುವ ಮ್ಯಾರಿಯೊಟ್ ಗ್ರೂಪ್, ಜೆ ಡಬ್ಲ್ಯೂ ಮ್ಯಾರಿಯೊಟ್ ಜೂನಿಯರ್ ಅವರಿಂದ ಸ್ಥಾಪಿಸಿ ಮತ್ತು ಸಹ-ಮಾಲೀಕತ್ವವನ್ನು ರಹೇಜಾ ಹಾಸ್ಪಿಟಾಲಿಟಿ ಜೊತೆಗೆ ಹೊಂದಿರುವ ಜೆ ಡಬ್ಲ್ಯೂ ಮ್ಯಾರಿಯೊಟ್ ಹೋಟೆಲ್,  ಮುಂಬಯಿ ಜುಹು ಪ್ರದೇಶದಲ್ಲಿ ಜುಹೂ ಬೀಚ್    ಎದುರಿಗಿದೆ.
ಜೆ ಡಬ್ಲ್ಯೂ ಮ್ಯಾರಿಯೊಟ್ ಮುಂಬಯಿ, ಭಾರತದ ಮೊದಲ ಜೆ ಡಬ್ಲ್ಯೂ ಮ್ಯಾರಿಯೊಟ್ ಬ್ರಾಂಡ್ ಆಗಿತ್ತು. ಇದು ಮದುವೆಯ ಸೇವೆಗಳು ನೀಡುತ್ತದೆ. ಹೋಟೆಲ್ ಮದುವೆ ಮತ್ತು ಆಚರಣೆಗಳು, ಜಿಮ್ಗಳು ಮತ್ತು ಫಿಟ್ನೆಸ್ ಕೊಠಡಿ ಸ್ಪಾಗಳು, ಊಟದ ಉತ್ತಮ ರೆಸ್ಟೋರೆಂಟ್, ಹಾಲ್ಗಳನ್ನು ಹೊಂದಿದೆ.
ಇದು ಎನಿಗ್ಮಾ ಎಂಬ ನೈಟ್ಕ್ಲಬ್ ಹೊಂದಿದ್ದು ಇದು ಬಾಲಿವುಡ್ ನಟರು ಮತ್ತು ನಟಿಯರೊಂದಿಗೆ ಜನಪ್ರಿಯವಾಗಿತ್ತು ನೆಲೆಯಾಗಿತ್ತು. ಜೆ ಡಬ್ಲ್ಯೂ ಮ್ಯಾರಿಯೊಟ್ ಮುಂಬಯಿ ಕ್ವಾನ್ ಸ್ಪಾ ಕೂಡ ಹೊಂದಿದೆ, ಇದು ಮ್ಯಾರಿಯೊಟ್ ಸ್ಪಾ ದ ಪ್ರಮುಖ ಬ್ರ್ಯಾಂಡ್ ಆಗಿದೆ.
ಸೇವೆಗಳು
ಕಟ್ಟಡದ ಮಾಲಿಕತ್ವವನ್ನು ಶಿನಸ್ ಎಸ್ಆರ್ ಖಾನ್ ಹೊಂದಿದ್ದಾರೆ. ಈ ಹೋಟೆಲ್ ಮಹಾನ್ ಸಾಗರ ವೀಕ್ಷಣೆ ಕೋಣೆಗಳು ಮತ್ತು ಕೊಠಡಿಗಳನ್ನು ಹೊಂದಿದೆ. ಡಿಲಕ್ಸ್ ಕೊಠಡಿ, ಡಿಲಕ್ಸ್ ಓಶನ್ ವ್ಯೂ ಕೊಠಡಿಗಳು, ಕಾರ್ಯನಿರ್ವಾಹಕ ಓಶನ್ ವ್ಯೂ ಕೊಠಡಿ, ಪ್ರೀಮಿಯರ್ ಕ್ಲಬ್ ಕೊಠಡಿ, ಮತ್ತು ಸ್ಟುಡಿಯೊ ಕೊಠಡಿ ಜೆ ಡಬ್ಲ್ಯೂ ಮ್ಯಾರಿಯೊಟ್ ನಲ್ಲಿ ಲಭ್ಯವಿದೆ. ಜುಹು ಬೀಚ್ ಕಾರ್ಯನಿರ್ವಾಹಕ ಸೂಟ್, ಗ್ರ್ಯಾಂಡ್ ಸಾಗರ ಸೂಟ್ ರಾಯಲ್ ಲೋಟಸ್ ಸೂಟ್ಸ್ ಮತ್ತು ಅಧ್ಯಕ್ಷೀಯ ಸುಟೆಗಳು ಜೆ ಡಬ್ಲ್ಯೂ ಮ್ಯಾರಿಯೊಟ್ ನಲ್ಲಿ ಲಭ್ಯವಿರುವ ಕೆಲವು ಕೋಣೆಗಳು.
ಸೌಲಭ್ಯಗಳು
ಜೆ ಡಬ್ಲ್ಯೂ ಮ್ಯಾರಿಯೊಟ್ನಲ್ಲಿ ಫಿಟ್ನೆಸ್ ಸೆಂಟರ್ ಹೃದಯ ಉಪಕರಣಗಳು, ಉಚಿತ ತೂಕ ಮತ್ತು ವಿಬ್ರೋ ಜಿಮ್ ಹೊಂದಿದೆ. ಇಲ್ಲಿ ವೈಯಕ್ತಿಕ ಶುಲ್ಕ ತರಬೇತಿ, ಮತ್ತು ಜಿಮ್, ಜಕುಜ್ಜಿ, ಹಬೆ ಮತ್ತು ಸೌನಾ ಸೌಲಭ್ಯಗಳನ್ನು ಹೊಂದಿದೆ. ಜೆ ಡಬ್ಲ್ಯೂ ಮ್ಯಾರಿಯೊಟ್ ಕುಟುಂಬ ಮತ್ತು ಮಕ್ಕಳ ಪೂಲ್ ಸಹ ಹೊಂದಿದೆ ಮತ್ತು ಮಕ್ಕಳ ಚಟುವಟಿಕೆಗಳನ್ನು ಹೊಂದಿದೆ, ಮತ್ತು ತನ್ನದೇ ಸಿನೆಮಾ ಪ್ರದರ್ಶನವನ್ನ ಮತ್ತು ವಿಶೇಷ ಮಕ್ಕಳ ಭಾನುವಾರ ತಿಂಡಿ ಮತ್ತು ಒಂದು ಮಕ್ಕಳ ಕೊಠಡಿ ಕೂಡ ಹೊಂದಿದೆ.
ಉಲ್ಲೇಖಗಳು
ವರ್ಗ:ವಿಕೀಕರಣ ಮಾಡಬೇಕಿರುವ ಲೇಖನಗಳು
ರಾಜಾರಾಮ ಗಿರಿಧರಲಾಲ ದುಬೆ
ರಾಜಾರಾಮ ಗಿರಿಧರಲಾಲ ದುಬೆಯವರು ಸ್ವಾತಂತ್ರ್ಯ ಹೋರಾಟಗಾರರು, ಮಾಜಿ ಸಂಸದರು ಹಾಗೂ ರಾಜಕೀಯ ಧುರೀಣರು.
ಜನನ
ದುಬೆಯವರು 30ನೇ ಜೂನ್ 1913ರಂದು ಮಹಾರಾಷ್ಟ್ರದ ಸೊಲ್ಲಾಪುರ ಜನಿಸಿದರು.
ಹಿನ್ನಲೆ
ರಾಜಾರಾಮ ಗಿರಿಧರಲಾಲ ದುಬೆಯವರು ಉತ್ತರ ಪ್ರದೇಶ ರಾಜ್ಯದ ಮೊಲದವರು.
ಉಲ್ಲೇಖಗಳು
ವರ್ಗ:ಕರ್ನಾಟಕದ ಪರಿಷತ್ ಸದಸ್ಯರು ವರ್ಗ:ರಾಜಕಾರಣಿಗಳು ವರ್ಗ:ಕರ್ನಾಟಕದ ಲೋಕ ಸಭೆ ಸದಸ್ಯರು
ಥಾಮಸ್ ಕಿಲಿಗ್ರೂ
ಥಾಮಸ್ ಕಿಲಿಗ್ರೂ (7 ಫೆಬ್ರವರಿ 1612 – 19 ಮಾರ್ಚ್ 1683) ಇಂಗ್ಲಂಡಿನ ಎರಡನೆಯ ಚಾರ್ಲ್ಸ್ ನ ಆಸ್ಥಾನದಲ್ಲಿದ್ದ ನಾಟಕಕಾರ ಹಾಗೂ ರಂಗಭೂಮಿ ವ್ಯವಸ್ಥಾಪಕ.ಇವನೊಬ್ಬ ಹಾಸ್ಯ ಪ್ರವೃತ್ತಿಯ ವ್ಯಕ್ತಿಯಾಗಿದ್ದನು.
ಬಾಲ್ಯ ಮತ್ತು ಜೀವನ
ಫೆಬ್ರವರಿ 7, 1612ರಲ್ಲಿ ಲಂಡನಿನಲ್ಲಿ ಜನಿಸಿದ.ಒಂದನೆಯ ಚಾಲ್ರ್ಸ್ ದೊರೆಗೆ ಪರಿಚತನಾಗಿದ್ದ ಈತ, ನಾಟಕ ಕಲೆಯಲ್ಲಿ ಬಹುವಾದ ಆಸಕ್ತಿ ತೋರಿದ. ನಾಟಕ ಪ್ರದರ್ಶನ ಇವನ ಪ್ರಮುಖ ಹವ್ಯಾಸವಾಯಿತು. ರಚಿಸಿರುವ ಅನೇಕ ನಾಟಕಗಳಲ್ಲಿ ಪಾರ್‍ಸನ್ಸ್ ವೆಡ್ಡಿಂಗ್ ತುಂಬ ಪ್ರಸಿದ್ಧವಾದುದು. ಎರಡನೆಯ ಚಾಲ್ರ್ಸ್ ದೊರೆಯ ಕಾಲದಲ್ಲಿ ಅರಮನೆಯ ಪ್ರಮುಖ ಇಲಾಖೆಯ ಹಿರಿಯ ಅಧಿಕಾರಿಯಾಗಿದ್ದ ಈತ ರಾಜಕುಂಟುಂಬಕ್ಕೆ ಪ್ರಿಯವ್ಯಕ್ತಿಯಾಗಿದ್ದ.
ಕೊಡುಗೆಗಳು
ಡ್ರೂರಿಲೇನ್ ಎಂಬಲ್ಲಿ ಥಿಯೇಟರ್ ರಾಯಲ್ ಎಂಬ ನಾಟಕ ಸಂಸ್ಥೆಯೊಂದನ್ನು ಸ್ಥಾಪಿಸಿ, ಅನೇಕ ನಾಟಕಗಳನ್ನೀತ ಪ್ರದರ್ಶಿಸಿದ. ಇಂಗ್ಲೆಂಡಿನ ಚಾರಿತ್ರಿಕ ವಿಷಯಗಳಿಗೆ ಸಂಬಂಧಿಸಿದಂತೆ ನಾಟಕಗಳನ್ನು ಪ್ರದರ್ಶಿಸಿದ್ದು ಈತನ ವೈಶಿಷ್ಟ್ಯ. ಸ್ವತಃ ಇವನೇ ಅನೇಕ ನಾಟಕಗಳನ್ನು ಬರೆದಿದ್ದಾನೆ ; ನಾಟಕ ಕಲೆಯಲ್ಲಿ ಕಾಳಜಿ ಇದ್ದುದರಿಂದ ತಾನು ಸಾಯುವವರೆಗೂ ಥಿಯೇಟರ್ ಸಂಸ್ಥೆಯನ್ನು ವಹಿಸಿಕೊಂಡು ಬಂದ. ಪ್ರಮುಖ ನಾಟಕಕಾರನಾಗಿದ್ದ ಥಾಮಸ್, ತನ್ನ ಚತುರೋಕ್ತಿ ಮತ್ತು ಹಾಸ್ಯೋಕ್ತಿಗಳಿಂದ ಇಂಗ್ಲೆಂಡಿನ ಜನತೆಗೆ ಪ್ರಿಯನಾಗಿದ್ದ. ಈತ ಮಾತನಾಡಲು ಪ್ರಾರಂಭಿಸಿದನೆಂದರೆ, ಶ್ರೋತೃಗಳು ನಗೆಗಡಲಿನಲ್ಲಿ ಮುಳುಗುತ್ತಿದ್ದರಂತೆ.
ಬಾಹ್ಯ ಸಂಪರ್ಕಗಳು
ವರ್ಗ:ನಾಟಕಕಾರರು ವರ್ಗ:ನಾಟಕ ಸಾಹಿತ್ಯ
ಟೆಟ್ರಾಖ್ರೋಮ್ಯಾಟಿಕ್ ನೋಟ
ಟೆಟ್ರಾಖ್ರೋಮ್ಯಾಟಿಕ್ (Tetrachromacy) ನೋಟ ಬಣ್ಣ ಮಾಹಿತಿಯನ್ನು ಒದಗಿಸಲು, ನಾಲ್ಕು ರೀತಿಯ ಕಣ್ಣಿನ ಕೋನ್ ಕೋಶಗಳು ಅಥವಾ ನಾಲ್ಕು ಸ್ವತಂತ್ರ ಚಾನಲ್ ಹೊಂದಿರುವ ಸ್ಥಿತಿಯಾಗಿದೆ. tetrachromacy ಹೊಂದಿರುವ ಜೀವಿಗಳಿಗೆ tetrachromats ಕರೆಯಲಾಗುತ್ತದೆ. ಪಕ್ಷಿಗಳು, ಮೀನು, ಉಭಯಚರಗಳು, ಸರೀಸೃಪಗಳು, ಕೀಟಗಳು ಮತ್ತು ಕೆಲವು ಸಸ್ತನಿಗಳಲ್ಲಿ ನಿರೂಪಿಸಲಾಗುತ್ತದೆ. ಇದು ಹಿಂದೆ ಹೆಚ್ಚಿನ ಸಸ್ತನಿಗಳಲ್ಲಿ ಸಾಮಾನ್ಯವಾಗಿ ಕಂಡು ಬರುವ ಸ್ತಿಥಿಯಾಗಿದ್ದು; ಒಂದು ಆನುವಂಶಿಕ ಬದಲಾವಣೆಯು ಅಂತಿಮವಾಗಿ ತಮ್ಮ ನಾಲ್ಕು ಕೋನ್ಗಳಲ್ಲಿ ಎರಡು ಕಳೆದುಕೊಳ್ಳಬೇಕಾಯಿತು. ಇಂತಹ ಜೀವಿಯ ರೆಟಿನಾದ ಬೆಳಕಿನ ಗ್ರಾಹಕಗಳ ನಾಲ್ಕು ರೀತಿಯ ಕೋನ್ ಕೋಶಗಳು ಇರುತ್ತವೆ. ಈ ಜೀವಿಗಳಿಗೆ ಸಾಮಾನ್ಯ ಮಾನವನ ದೃಷ್ಟಿಯಿಂದ  ಮೀರಿ ಇತರ ತರಂಗಾಂತರಗಳನ್ನು ನೋಡಬಹುದು. ಒಂದು ಸಾಮಾನ್ಯ ಮಾನವನಿಗೆ 300-400 nmನಲ್ಲಿರುವ ನೇರಳಾತೀತ ಬೆಳಕನ್ನು ನೋಡಲಾಗುವುದಿಲ್ಲ, ಆದರೆ ಟೆಟ್ರಾಖ್ರೋಮ್ಯಾಟಿಕ್ ನೋಟದಿಂದ ಒಂದೇ ಕಾಣುವ ಬಣ್ಣಗಳ ನಡುವೆ ವ್ಯತ್ಯಾಸ ಹೇಳಲು ಸಾಧ್ಯವಾಗುತ್ತದೆ.ಸಾಮಾನ್ಯ ಮಾನವನಿಗೆ ಹತ್ತುಲಕ್ಷ ಬಣ್ಣ್ಣ ನೋಡಲು ಹಾಗು ಗುರುತಿಸಲು ಸಾಧ್ಯವಾಗುತ್ತದೆ ಆದರೆ ಇವರಿಗೆ ೧೦೦ ಹತ್ತುಲಕ್ಷ ಬಣ್ಣಗಳನ್ನು ಗ್ರಹಿಸಲು ಆಗುತ್ತದೆ. ಕೋನ್ ಕೋಶಗಳು ಕೆಂಪು, ಹಸಿರು, ನೀಲಿ ಮತ್ತು ನೇರಳಾತೀತ ಬೆಳಕನ್ನು ನೋಡುವ ಸೂಕ್ಷ್ಮ ದೃಷ್ಟಿ ಹೊಂದಿರುವ tetrachromatsಗಳಿಗೆ ಜೀಬ್ರಾಫಿಶ್,ಗೋಲ್ಡ್ ಫಿಷ್ ಉದಾಹರಣೆ.ಸಾಮಾನ್ಯವಾಗಿ ಮಾನವರು trichromats. ಆದರೆ ಕೆಲವು ಆನುವಂಶಿಕ ಪರಿವರ್ತನೆಯಿಂದ ಮನುಶ್ಯರಲ್ಲಿ ಟೆಟ್ರಾಖ್ರೋಮ್ಯಾಟಿಕ್ ನೋಟ ಕಾಣಿಸಿಕೊಳ್ಳಬಹುದು.
ಅಂಕಲಗಿ
ಅಂಕಲಗಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ 50 ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ ಹಾಗೂ ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು ಗ್ರಾಮದಲ್ಲಿ ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ ಮಧ್ಯಮ ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ತರಕಾರಿ ಬೆಳೆಗಳು
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ. ವಿಜಯಪುರ ಕರ್ನಾಟಕ
ಪದ್ಮಾವತಿ ಮತ್ತು ಚತುರ್ವಿಂಶತಿ ತೀರ್ಥಂಕರರ ಜಿನಾಲಯ, ಹಾಡುವಳ್ಳಿ
ಶ್ರೀ ಪದ್ಮಾವತಿ ಮತ್ತು ಚತುರ್ವಿಂಶತಿ ತೀರ್ಥಂಕರರ ಜಿನಾಲಯವು ಕರ್ನಾಟಕದ ಪ್ರಾಚೀನ ಜಿನಾಲಯಗಳಲ್ಲಿ ಒಂದು.
ಸ್ಥಳ
ಪ್ರಸಿದ್ಧ ಶ್ರೀ ಪದ್ಮಾವತಿ ದೇವಿ ಮತ್ತು ಚತುರ್ವಿಂಶತಿ ತೀರ್ಥಂಕರರ ಬಸದಿಯು ಹಾಡುವಳ್ಳಿಯ ಶ್ರೀ ಚಂದ್ರನಾಥ ಬಸದಿ ಬಲಪಾರ್ಶ್ವದಲ್ಲಿ ಉತ್ತರಾಭಿಮುಖವಾಗಿದೆ.
ಇತಿಹಾಸ
ಇದು ಕ್ರಿಸ್ತಶಕ ೧೩ನೇ ಶತಮಾನದಲ್ಲಿ ಸಾಳ್ವ ಅರಸರ ಆಳ್ವಿಕೆಯ ಕಾಲದಲ್ಲಿ ನಿರ್ಮಾಣಗೊಂಡಿತ್ತು. ಈಗ ಇದು ಅತ್ಯಾಧುನಿಕವಾಗಿ ಕಂಡುಬಂದರೂ ಹಲವಾರು ಬಾರಿ ಜೀರ್ಣೋದ್ಧಾರಗೊಂಡಿರುವುದಂತೂ ನಿಜ. ಹಿಂದಿನ ಕಾಲದಲ್ಲಿ ಇಲ್ಲಿ ಸುಮಾರು ಮೂರು ಮಂಟಪಗಳು ಒಂದು ಬಸದಿ ಇದ್ದಂತೆ ಅವಶೇಷಗಳು ಕಂಡು ಬರುತ್ತವೆ. ಹಿಂದೆ ಇಲ್ಲಿ ಶ್ರೀ ಪದ್ಮಾವತಿ ದೇವಿಯ ಬೇರೆ ಇನ್ನೊಂದು ಬಸದಿ ಇತ್ತು ಎಂದು ಹೇಳಲಾಗುತ್ತದೆ. ಇದಕ್ಕೆ ಸಾಕ್ಷಿಯಾಗಿ ಇದರ ಎದುರುಗಡೆಯಲ್ಲಿ ಶಿಲಾಶಾಸನವಿರುವ ಒಂದು ಶಿಲಾಸ್ತಂಭವಿದೆ.
ಆವರಣ
ಇದರ ಎಡ ಪಾರ್ಶ್ವದಲ್ಲಿ ಹೊರಗಡೆ ೨ ಶಿಲಾಶಾಸನಗಳಿವೆ. ಬಸದಿಯ ಸೋಪಾನಗಳನ್ನು ಏರಿ ಮೇಲೆ ಹೋದಾಗ ಕಾಷ್ಟದ ದ್ವಾರ ಬಂದದಲ್ಲಿ ಚಿತ್ರಿತರಾದ ಚಾಮರ ಹಿಡಿದಿರುವ ದ್ವಾರಪಾಲಕರು ನಮ್ಮನ್ನು ಸ್ವಾಗತಿಸುತ್ತಾರೆ. ಅಲ್ಲಿಂದ ನಾವು ನೇರವಾಗಿ ಗರ್ಭಗೃಹದ ಒಳಗೆ ಹೋಗಬಹುದು. ಇದು ಸೋಂದೆ ಮಠದ ಧಾರ್ಮಿಕ ಪ್ರಭಾವಲಯಕ್ಕೆ ಸೇರಿದೆ. ಗರ್ಭಗೃಹದಲ್ಲಿ ಎದುರಿಗೆ ಶ್ರೀ ಪದ್ಮಾವತಿ ದೇವಿಯ ಚಿಕ್ಕದಾದ ಶಿಲಾಮೂರ್ತಿ ಇದೆ. ಎಡಬದಿಯಲ್ಲಿ ಪೂರ್ವಾಭಿಮುಖವಾಗಿ ಮತ್ತೊಂದು ಬೃಹತ್ ಗಾತ್ರದ ಪದ್ಮಾವತಿ ಅಮ್ಮನವರ ಮೂರ್ತಿ ಇದೆ. ಬಲಭಾಗದಲ್ಲಿ ಶಾರದ ದೇವಿಯ ಶಿಲಾಮೂರ್ತಿ ಇದೆ. ಬಳಿಯಲ್ಲಿ ಬ್ರಹ್ಮದೇವರು ಸಾನಿಧ್ಯವನ್ನು ಕೊಟ್ಟಿರುತ್ತಾರೆ. ಪದ್ಮಾವತಿ ಮತ್ತು ಶಾರದೆಯ ಬಿಂಬಗಳ ಸ್ವಲ್ಪ ಹಿಂದುಗಡೆಯಲ್ಲಿ ಶೀಲಾ ಹರಿಪೀಠದ ಮೇಲೆ ವರ್ತಮಾನಕಾಲದ ೨೪ ತೀರ್ಥಂಕರರ ಖಡ್ಗಾಸನದ ಭಂಗಿಯ ಮೂರ್ತಿಗಳಿವೆ. ಸುಪಾರ್ಶ್ವನಾಥ ಮತ್ತು ಪಾರ್ಶ್ವನಾಥರ ಸಹಾಯದಿಂದ ಎಲ್ಲಾ ಜಿನ ಬಿಂಬಗಳನ್ನು ಸುಲಭವಾಗಿ ಗುರುತಿಸಿಕೊಳ್ಳಬಹುದು. ಹಸನ್ಮುಖರಾಗಿ ಇರುವ ಎಲ್ಲಾ ತೀರ್ಥಂಕರರ ಎಡಬಲಗಳಲ್ಲಿ ಅವರವರ ಯಕ್ಷ ಯಕ್ಷಿಯರ ಚಿಕ್ಕ ಬಿಂಬಗಳಿವೆ, ಲಾಂಛನಗಳಿವೆ. ಆದರೆ ಅಷ್ಟೊಂದು ಸ್ಪಷ್ಟವಾಗಿ ಕಂಡು ಬರುವುದಿಲ್ಲ.
ಕಲಾಕೃತಿ
ಈ ಜಿನೇಶ್ವರ ಪ್ರಭಾವಲಯದಲ್ಲಿ ಕೆಳಗೆ ಸ್ತಂಭದ ರಚನೆಗಳು ಮೇಲ್ಭಾಗದಲ್ಲಿ ಅರ್ಧ ವೃತ್ತಾಕಾರದಲ್ಲಿರುವ ಮಕರ ತೋರಣವು ಅಲಂಕಾರವಾಗಿ ಕಂಡುಬರುತ್ತದೆ. ಮಧ್ಯದಲ್ಲಿ ಮೇಲ್ಗಡೆ ಮುಕ್ಕೊಡೆಯೂ ಕೀರ್ತಿ ಮುಖವು ಇದ್ದು ಈ ಜಿನ ಬಿಂಬಗಳು ಬಹುಸುಂದರವಾಗಿ ಕಾಣುವಂತಾಗಿದೆ. ಅವುಗಳ ಎತ್ತರ ಸುಮಾರು ೨.೫ ಅಡಿ.
ಧಾರ್ಮಿಕ ಕಾರ್ಯಗಳು
ಇಲ್ಲಿನ ದೇವರುಗಳಿಗೆ ನಿತ್ಯ ಕ್ಷೀರಾಭಿಷೇಕ ಜಲಾಭಿಷೇಕಗಳು ನಡೆಯುತ್ತದೆ. ವಿಶೇಷ ದಿನಗಳಂದು ಹಾಗೂ ಪ್ರತಿ ಹುಣ್ಣಿಮೆಯಂದು ಗಂಧಾಭಿಷೇಕ ಮತ್ತು ಎಳನೀರಿನ ಅಭಿಷೇಕ ನಡೆಯುತ್ತದೆ. ಇಲ್ಲಿ ಶ್ರೀ ಪದ್ಮಾವತಿ ಅಮ್ಮನವರಿಗೆ ವಿಶೇಷ ಆರಾಧನೆ ನಡೆಯುವುದರಿಂದ ಜನರು ಹರಕೆಗಳನ್ನು ಕೇಳಿ ತಮ್ಮ ಮನೋಭಿಷ್ಟಗಳನ್ನು ಈಡೇರಿಸಿಕೊಳ್ಳುತ್ತಾರೆ. ಇಲ್ಲಿಯ ಅಮ್ಮನೋರ ಶಿಲಾಮೂರ್ತಿಗೆ ಸೀರೆ ಉಡಿಸಿ ಬಳೆ ತೊಡಿಸಿ ಪವಿತ್ರ ಪೂಜಾ ದ್ರವ್ಯಗಳಿಂದ ಪೂಜೆಯನ್ನು ಮಾಡಲಾಗುತ್ತದೆ. ಎದುರಿನಲ್ಲಿರುವ ಪದ್ಮಾವತಿಯ ಚಿಕ್ಕ ಮೂರ್ತಿ ಉತ್ತರಕ್ಕೆ ಮುಖ ಮಾಡಿಕೊಂಡಿದೆ. ಬಳಿಯಲ್ಲಿ ಕುಕ್ಕುಟ ಸರ್ಪವಿದೆ. ನವರಾತ್ರಿಯ ಸಮಯದಲ್ಲಿ ಮತ್ತು ವಿಶೇಷ ಹರಕೆ ದಿನಗಳಂದು ಇದಕ್ಕೆ ಬೆಳ್ಳಿ ಅಲಂಕಾರವನ್ನು ಮಾಡಿ ಪೂಜಿಸಿ ಆಗಮಿಸಿದವರಿಗೆ ಅನ್ನಸಂತರ್ಪಣೆಯನ್ನು ಕೈಗೊಳ್ಳಲಾಗುತ್ತದೆ. ಪೂಜಾ ಸಂದರ್ಭದಲ್ಲಿ ಪ್ರಸಾದ ನೋಡುವ ಕ್ರಮವೂ ಇದೆ. ಇಲ್ಲಿ ಶಾರದೆಯ ವಿಗ್ರವಿದ್ದು ವಿಶೇಷ ಪೂಜೆಗಳು ನಡೆಯುವುದರಿಂದ ಇಲ್ಲಿ ಮತ್ತು ಶ್ರುತಸ್ಕಂದದ ಎದುರಿನಲ್ಲಿ ಮಕ್ಕಳಿಗೆ ಅಕ್ಷರಾಭ್ಯಾಸ ಕಾರ್ಯಕ್ರಮವನ್ನು ನಡೆಸಲಾಗುತ್ತದೆ. ಇದನ್ನು ಮುಖ್ಯವಾಗಿ ನವರಾತ್ರಿಯ ಸಂದರ್ಭದಲ್ಲಿ ಬರುವ ಮೂಲಾ ನಕ್ಷತ್ರದ ದಿನದಂದು ನಡೆಸಲಾಗುತ್ತದೆ. ಈ ಬಸದಿಯಲ್ಲಿ ಪುರೋಹಿತರ ಮಾರ್ಗದರ್ಶನದಲ್ಲಿ ಹರಕೆ ಹೇಳಿಕೊಂಡು ಸಂತಾನ ಪ್ರಾಪ್ತಿಯಾದ ಹಲವಾರು ಉದಾಹರಣೆಗಳಿವೆ. ಇಲ್ಲಿ ಎಲ್ಲಾ ಧರ್ಮಿಯರೂ ಪೂಜೆ ಸಲ್ಲಿಸುತ್ತಾರೆ. ಹಾಗೂ ಸನ್ನಿಧಿಗಳಿಗೆ ಭಕ್ತಿಯಿಂದ ನಡೆದುಕೊಳ್ಳುತ್ತಾರೆ.
ಸಧ್ಯದ ಸ್ಥಿತಿ
ಬಸದಿಯ ಬಲಮಗ್ಗುಲಲ್ಲಿ ಪೂರ್ವದಿಕ್ಕಿಗೆ ಒಂದು ಸಭಾ ಮಂಟಪ ನಿರ್ಮಿಸುವ ಕಾರ್ಯಕ್ರಮ ಪ್ರಾರಂಭವಾಗಿದೆ. ಅದರಂತೆ ಇದಕ್ಕಿಂತ ಇನ್ನೂ ಪೂರ್ವಕ್ಕಿರುವ ಪಾಳುಬಿದ್ದ ಬಸದಿಯ ಸ್ಥಳದಲ್ಲಿ ಉತ್ಖನನ ಹಾಗೂ ಅಧ್ಯಯನ ನಡೆಸಿ ಅಲ್ಲಿಯೂ ಬಸದಿ ನಿರ್ಮಾಣ ಮಾಡುವ ಕೆಲಸ ಬಾಕಿ ಇದೆ. ಇಲ್ಲಿಯ ಶ್ರೀ ಪದ್ಮಾವತಿ ಅಮ್ಮ ಮತ್ತು ಚತುರ್ವಿಂಶತಿ ತೀರ್ಥಂಕರರ ಬಸದಿಯನ್ನು ಶ್ರೀ ಪದ್ಮಾವತಿ ಜ್ವಾಲಾಮಾಲಿನಿ ಮತ್ತು ಚಂದ್ರನಾಥ ಸ್ವಾಮಿ ಬಸದಿ ಟ್ರಸ್ಟ್ನವರೇ ನಡೆಸಿಕೊಂಡು ಹೋಗುತ್ತಿದ್ದಾರೆ.
ಉಲ್ಲೇಖಗಳು
ವರ್ಗ:ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಲೋಳೆ
ಲೋಳೆಯು ಒಂದು ಪಾಲಿಮರ್. ಇದು ಲೋಳೆ ಪೊರೆಗಳು ಉತ್ಪಾದಿಸುವ ಮತ್ತು ಅವುಗಳನ್ನು ಆವರಿಸುವ ಜಾರುವ ಗುಣವುಳ್ಳ ಜಲೀಯ ಸ್ರಾವ. ಸಾಮಾನ್ಯವಾಗಿ ಲೋಳೆ ಗ್ರಂಥಿಗಳಲ್ಲಿ ಕಂಡುಬರುವ ಜೀವಕೋಶಗಳು ಇದನ್ನು ಉತ್ಪಾದಿಸುತ್ತವಾದರೂ, ಇದು ಸೀರಮ್ ಹಾಗೂ ಲೋಳೆ ಕೋಶಗಳು ಎರಡನ್ನೂ ಹೊಂದಿರುವ ಮಿಶ್ರ ಗ್ರಂಥಿಗಳಿಂದಲೂ ಜನ್ಯವಾಗಬಹುದು. ಇದು ಅಕಾರ್ಬನಿಕ ಲವಣಗಳು, (ಲೈಸೊಜ಼ೈಮ್‍ಗಳಂತಹ) ನಂಜುನಿರೋಧಕ ಕಿಣ್ವಗಳು, ಪ್ರತಿಕಾಯಗಳು ಮತ್ತು ಲೋಳೆಪೊರೆಗಳು ಹಾಗೂ ಸಬ್‍ಮ್ಯುಕೋಸಲ್ ಗ್ರಂಥಿಗಳಲ್ಲಿನ ಗಿಂಡಿ ಜೀವಕೋಶಗಳಿಂದ ಉತ್ಪತ್ತಿಗೊಂಡ ಲ್ಯಾಕ್ಟೊಫ಼ೆರಿನ್ ಹಾಗೂ ಮ್ಯೂಸಿನ್‍ಗಳಂತಹ ಗ್ಲೈಕೊಪ್ರೋಟೀನ್‍ಗಳನ್ನು ಹೊಂದಿರುವ ಜಿಗುಟಾದ ಕಲಿಲವಾಗಿದೆ. ಲೋಳೆಯು ಶಿಲೀಂಧ್ರ, ಬ್ಯಾಕ್ಟೀರಿಯ, ವೈರಾಣುಗಳಂತಹ ಸೋಂಕುತರುವ ವಸ್ತುಗಳ ವಿರುದ್ಧ ಶ್ವಾಸಕೋಶ, ಜಠರಗರುಳು, ಮೂತ್ರಜನನೇಂದ್ರಿಯ, ದೃಶ್ಯ ಮತ್ತು ಶ್ರವಣೇಂದ್ರಿಯ ವ್ಯವಸ್ಥೆಗಳಲ್ಲಿನ ಎಪಿತೀಲಿಕ ಜೀವಕೋಶಗಳು, ಉಭಯಚರಗಳಲ್ಲಿ ಹೊರಕವಚವನ್ನು, ಮತ್ತು ಮೀನುಗಳಲ್ಲಿನ ಕಿವಿರುಗಳನ್ನು ರಕ್ಷಿಸುವ ಕಾರ್ಯನಿರ್ವಹಿಸುತ್ತದೆ.
ಉಲ್ಲೇಖಗಳು
ವರ್ಗ:ದೈಹಿಕ ದ್ರವಗಳು ವರ್ಗ:Pages with unreviewed translations
ವೈನ್ಯಗುಪ್ತ
ವೈನ್ಯಗುಪ್ತ ಗುಪ್ತ ಸಾಮ್ರಾಜ್ಯದ ಕಡಿಮೆ ಪರಿಚಿತ ರಾಜರಲ್ಲಿ ಒಬ್ಬನು.
ಇವನು ನಾಲಂದಾದಲ್ಲಿ ಶೋಧಿಸಲಾದ ಛಿದ್ರವಾಗಿರುವ ಜೇಡಿಮಣ್ಣಿನ ಮುದ್ರೆ ಮತ್ತು ಗುಪ್ತರ ಕಾಲದ ೧೮೮ನೇ ವರ್ಷದ್ದೆಂದು (ಕ್ರಿ.ಶ. ೫೦೭) ನಿರ್ಧರಿಸಲಾದ ಗುನಾಯಿಘರ್ ತಾಮ್ರಫಲಕ ಶಾಸನದಿಂದ ತಿಳಿದುಬಂದಿದ್ದಾನೆ. ಇತಿಹಾಸಕಾರ ಮಜೂಮ್‍ದಾರ್ ಇವನನ್ನು ಪುರುಗುಪ್ತನ ಮಗನೆಂದು ಪರಿಗಣಿಸುತ್ತಾರೆ. ನಾಲಂದಾದ ಛಿದ್ರವಾಗಿರುವ ಜೇಡಿಮಣ್ಣಿನ ಮುದ್ರೆಯಲ್ಲಿ ಇವನನ್ನು ಮಹಾರಾಜಾಧಿರಾಜ ಮತ್ತು ಪರಮಭಾಗವತ (ವಿಷ್ಣುವಿನ ಶ್ರದ್ಧಾವಂತ ಆರಾಧಕ) ಎಂದು ಉಲ್ಲೇಖಿಸಲಾಗಿದೆ. ಗುನಾಯಿಘರ್ ತಾಮ್ರಫಲಕ ಶಾಸನದಲ್ಲಿ ಇವನನ್ನು ಮಹಾರಾಜ ಮತ್ತು ಭಗವಾನ್ ಮಹಾದೇವ ಪಾದಾನುಧ್ಯತೊ ಎಂದು ಉಲ್ಲೇಖಿಸಲಾಗಿದೆ.
thumb|left|ವೈನ್ಯಗುಪ್ತನ ನಾಲಂದಾದ ಜೇಡಿಮಣ್ಣಿನ ಮುದ್ರೆ.
ಉಲ್ಲೇಖಗಳು
ವರ್ಗ:ಗುಪ್ತ ರಾಜವಂಶ
ರಜತಕರ್ಮಿ
thumb|right|upright|[[ಬೆಳ್ಳಿ ಪಾನಪಾತ್ರೆ]]
ರಜತಕರ್ಮಿಯು ಬೆಳ್ಳಿಯಿಂದ ವಸ್ತುಗಳನ್ನು ತಯಾರಿಸುವ ಒಬ್ಬ ಕುಶಲಕರ್ಮಿ. "ರಜತಕರ್ಮಿ" ಮತ್ತು "ಸೋನಗಾರ" ಪದಗಳು ನಿಖರವಾಗಿ ಸಮಾನಾರ್ಥಕವಲ್ಲ ಏಕೆಂದರೆ ತಂತ್ರಗಳು, ತರಬೇತಿ, ಇತಿಹಾಸ, ಮತ್ತು ಸಂಘಗಳು ಹೆಚ್ಚಾಗಿ ಏಕರೀತಿಯದ್ದಾಗಿವೆ ಅಥವಾ ಇದ್ದವು ಆದರೆ ಅಂತಿಮ ಉತ್ಪನ್ನ ಮತ್ತು ಸೃಷ್ಟಿಸಲಾದ ವಸ್ತುಗಳ ಗಾತ್ರ ಬಹಳ ಬದಲಾಗಬಹುದು. ಆದಾಗ್ಯೂ ಬಹುತೇಕ ಸೋನಗಾರರು ಬೆಳ್ಳಿಯೊಂದಿಗೆ ಕೂಡ ಕೆಲಸಮಾಡಿರುತ್ತಾರೆ ಆದರೆ ಇದರ ವಿಪರ್ಯಯ ಇಲ್ಲದಿರಬಹುದು.